text:
“Na seesei, Me Awurade meka akyerԑ mo pefee sԑ meremfa mo bɔne ho asōdi ntua mo ka:nti guan kɔ na kɔyԑ bɔne pii. Nanso, ɔkra a ɔyԑ bɔne de ne bɔne ahorow de ԑso asodi bԑba ne so, nea Awurade wo Nyankopɔn aka ni”-Amanne ne Apam (Doctrine and Covenant) Section 82:7
Woagyae adebɔneyԑ? Dԑn ne komam bɔne te sԑ ahoɔyaw, akɔnnɔ bɔne, ɔtan ne ahohoahoa? So wogye di sԑ worennyԑ bɔne ahorow yi bio?
“Ԑnam eyi so mobehu sԑ sᾱ onipa sakra fi ne bɔne ho a….Hyԑ no nsow sԑ ɔbԑka ne bɔne nyinaa ansa na woagyae”-Amanne ne Apam kr. 253.
Ɔkwan bԑn so na Mormon Nyankopɔn tumi hyԑ bɔne fafiri ho bɔ wɔ bere koro a Ɔde wo bɔne biara wobԑyԑ ho afobu tu wo ka no?
“Wɔn a woanya bɔne fafiri na woasan ayԑ bɔne bio no wotua wɔn bɔne dedaw no so ka”- Asԑmpa ne Nnyinasosԑm (Gospel and Principles) kr. 253.
Hena na wode woho bԑto no so? Mormonfo Nyankopɔn anaasԑ Bible Nyankopɔn no?
“Sԑnea apuei ne atɔe ntam ware no saa ara na woayi yԑn mmarato afi yԑnho”
-Nnwom 103:12


c: text/html

text:
Ahohia bere mu anɔpa mpae
1O Awurade, nnipa bebree tia me. Nnipa pii pɛ sɛ wɔhaw me. Mewɔ atamfo bebree. 2 Bebree no ara ka se Onyankopɔn remmoa me da. 3 Nanso, Awurade, wone me kyɛm, m’anuonyam ne m’anidaso. Wo nko ara na wubetumi apagyaw me ti a masi no ase aniwu mu no.
4 Misu mefrɛɛ Awurade, na ɔtee me nka wɔ n’asɔredan a ɛwɔ Yerusalem no mu. 5 Metɔ hɔ da, na anadwo no nyinaa, Awurade bɔ me ho ban ma minyan asomdwoe mu.
6 Ɛwom sɛ mprempren atamfo ɔpedu atwa me ho ahyia de, nanso minsuro. 7 Mesu mafrɛ no se, “Sɔre, O Awurade! Gye me nkwa, o me Nyankopɔn!” Na bobɔ m’atamfo nyinaa abogye. Na bubu nnebɔneyɛfo se.
8 Efisɛ, nkwagye fi Onyankopɔn. Na ohyira ne nkurɔfo nyinaa.

robotstxt: allowed

filter: keep


text:
Nyinsɛntogu yɛ nea wɔhyɛ da yi nyinsɛn denam yi a wɔhyɛ da yi mogyatɔw anaa akokoaa fi awotwaa mu a ɔrenyin ansa na watumi ɛno ara betumi atena ase. Nyinsɛn ankasa nso tumi sɛe, na mpɛn pii no wɔka eyi ho asɛm sɛ nyinsɛn a asɛe. Wobetumi nso ahyɛ da ayi agu, na wɔfrɛ eyi nyinsɛntogu. Asɛmfua nyinsɛntogu mpɛn pii no kyerɛ nyinsɛn a wɔhyɛ da yi gu wɔ nnipa mu. Biribi a ɛte saa a wɔyɛ bere a mogyatɔw no ankasa betumi anyin ayɛ nnipa no, wɔfrɛ no wɔ aduruyɛ mu "nyinsɛn a wɔayi no akyiri".[1]
Wɔ nnansa yi aduruyɛ mu no, wɔde nnuru a wɔfa anaa oprehyen so na eyi nyinsɛn gu. Nnuru abien yi-mifepristone ne prostaglandin yɛ adwuma yiye wɔ eyi mu te sɛ oprehyen a wɔyɛ wɔ bosome abiesa a edi kan no mu.[2][3] Ɛwom sɛ wobetumi de nnuru adi dwuma wɔbosome abiesa a ɛtɔ so abien mu de,[4]nanso ɛte sɛ nea oprehyen mmom ntaa mmfa asɛm mma.[3] Aduru a wɔde siw awo ano, a nea ɛka ho ne aduru a ɛyɛ topae ne adwinnade a wɔde hyɛ awotwaa mu yɛ nea wobetumi afi ase ntɛm pa ara wɔ nyinsɛntogu no akyi.[3] Nyinsɛntogu wɔ aman a wɔanya wɔn ho mu yɛ nea abakɔsɛm kyerɛ sɛ ka aduruyɛ mu nnwuma a bammɔ wom ho bere a wɔma ho kwan wɔ mmara a ɛwɔ ɔman no mu.[5][6] Nyinsɛn a woyi no kwan pa so ntaa mmfa adwenemyare anaa nipaduam haw biara mma.[7] Wiase Akwanhosan Ahyehyɛde hyɛ nyansa sɛ ɛsɛ sɛ mmea a wɔwɔ wiase nyinaa nya hokwan koro ara yi a bammɔ wom na mmara ma kwan.[8] Nyinsɛn a wonnyi no kwan pa so ma mmea bɛyɛ mpem aduanan nsɔn mmaatan a wɔhwere wɔn nkwa[7]na ɛma wɔde mmea ɔpepem anum nso kɔ ayaresabea afe biara.[9]
Nyinsɛn ahorow bɛyɛ ɔpepem aduanan anan na woyi gu wɔ wiase nyinaa afe biara, a bɛyɛ emu fa na wɔnnyɛ no kwan pa so.[10] Nyinsɛntogu ahorow a akɔ so nsesae ahe biara fi afe 2003 kosi afe 2008 mu,[10] bere a akɔ fam wɔ mfe dudu mu bere a ntetee a ɛfa sɛnea wɔte abusua dodow so ne awo a wosiw ano anya nkɔanim no[11] wiase nyinaa mmea ɔha mu nkyekyem aduanan nyaa hokwan yii nyinsɛn gui "a wɔansiw wɔn kwan".[12] Nanso yɛwɔ anohyeto fa bosome dodow a nyinsɛn bi bedi ansa na wobetumi ayi agu.[12]
Nyinsɛn a wɔhyɛ da yi gu kura abakɔsɛm. Wɔafa akwan ahorow so ayɛ eyi, a nea ɛka ho ne ahabannuru, nnwinnade a wɔde twitwa ade, nyinsɛn no a wɔde nsa keka, ne afoforompɔtam hɔ akwan ahorow fi tete.[13] nyinsɛntogu ho mmara, mpɛn dodow a wɔyɛ no ne amammere ne ɔsom a ɛbata ho gu ahorow wɔ wiase afa ahorow. Wɔ akwan bi so no, mmara ma nyinsɛntogu ho kwan bere a nneɛma bi asisi te sɛ abusuafo ntam nna, mmonaato, ɔhaw bi a ɛwɔ mogyatɔw no ho, sikasɛm anaa maame no akwanhosan.[14] Wɔ wiase afa horow mu no ɔmanfo mu akasakasa de fa ɔbrapa, wɔma kwan, ne sɛ ebia mmara ma nyinsɛntogu ho kwan anaa. Wɔn a wɔsɔre tia nyinsɛntogu kyerɛ sɛ mogyatɔw a ɛwɔ awotwaa mu yɛ nnipa a ɔwɔ hokwan sɛ ɔtena ase na yebetumi de nyinsɛntogu atoto awudi ho.[15][16] Wɔn a wɔtaa nyinsɛntogu akyi nyinsɛntogu hokwan si so dua hokwan a ɔbea wɔ sɛ osi gyinae fa n'ankasa nipadua ho[17]a wɔsan si so dua sɛ hokwan a nnipa wɔ mpɛn pii.[8]


text:
“Mԑka Anyame ahorow no nyinaa….Maka no mmere nyinaa sԑ Onyankopɔn yԑ Soronko ԑnna Yesu Kristo no yԑ soronko a ɔne Onyankopɔn ntam atetew, ԑnna afei nso Honhom Kronkron yԑ soronko: na eyi miԑnsa gu ahorow abiԑsa ne Anyame Abiԑsa”-Odiyifo Yosef Smith Nkyerԑkyerԑ kr. 370
Onyankopɔn bԑn na wosom? Agya no anaasԑ Ɔba no?
“Yԑsom Agya no….Nanso nea a ɔsom sԑ no titiriw ne Onyankopɔn mmeresanten Agya no yԑ nea ɔda nsow na ne nkutoo na ɔkorɔn. Wɔhyԑԑ yԑn sԑ yԑnsom No, ɔno nkutoo”-Come Unto Christ-Melchizedek Priesthood Personal Study Guide page 46-49
Onyankopɔn bԑn na wɔ Mormon Nhoma mu no Nefatefo no som?
Onyankopɔn Ba no sԑ odi akɔneaba….bio nso mihuu sԑ bebree kotowee wɔn nan ase som No….Esiane sԑ ɔkwan pa no ne sԑ wobegye Kristo adi….ԑsԑ sԑ wobu nkotodwe wɔ N’anim na wofi wo nipadua nyinaa mu som No…”1 Nephi 11:24, 2 Nephi 25:29
Hena na wɔ Bible mu no Yesu Akyidifo no somee no?
“Na bere a wohuu No no, wɔsomee No….”-Mateo 28:17
So wosom Yosef Smith Anyame anaasԑ Bible Nyankopɔn no?


text:
NSASE NE NNIPA
Mongolia Nsrahwɛ
ƆSAHENE kokodurufo bi a ɔde Genghis Khan na ɔkyekyee Mongol Ahemman no wɔ Kristo wu akyi bɛyɛ mfe 1,200. Ná Mongol Ahemman no sõ, nanso ɛnnɛ ne fã bi pɛ na aka a wɔfrɛ no Mongolia, na ɛhyɛ Russia ne China ntam. Yɛreka aman a wɔn asase so na emu nnipa sua a, Mongolia ka ho.
Mongolia asase no fã bi yɛ ɛsrɛ a ɛda hɔ yantam. Baabi nso yɛ mmepɔwmmepɔw ne nsuo nsuo. Gobi Anhweatam no da ɔman no anafo fam. Ɛhɔ agye din paa, efisɛ nkurɔfo kɔ hɔ kɔhwɛ dinosaur nnompe. Mongoliafo frɛ wɔn man no “Owia Asase.” Edin yi fata no efisɛ anyɛ yie koraa no afe mu no nyinaa, owia tumi bɔ nnafua mmaako mmaako 250 ma ewim te nwann!
Mongolia yɛ baabi a sɛ owia sɔ mu sɛ ɛrebɔ a ɛnyɛ agorɔ, na awɔ nso ba a, ɛkyɛn frigye mu. Wokyɛ Mongoliafo mu mmiɛnsa a, emu baako yɛn mmoa, enti wɔtaa di atutena. Wɔsɔre anɔpa paa kɔkyĩ nnwan, nantwi, yoma, ne pɔnkɔ nufosuo. Nufosuo mpa Mongoliafo aduane mu. Ɛnam a wɔpɛ paa ne dwanam.
Mongoliafo pɛ ahɔhoyɛ paa. Daa na wɔabue wɔn apon ato hɔ, na sɛ ɔkɔm de ɔhɔhoɔ bi a, ɔtumi man fa hɔ kɔpɛ biribi di gye n’ahome. Wɔnya ɔhɔhoɔ a, wɔtaa yɛ tii de nkyene kakra tom ma no.
Wokɔ Mongolia a, Buddhasom agye ntini wɔ hɔ. Afei wobɛhu shamansom, Nkramosom, ne Kristo som nso wɔ hɔ. Nanso nnipa pii nkɔ asɔre biara. Yehowa Adansefo bɛboro 350 na wɔwɔ Mongolia, na wɔne nnipa bɛboro 770 sua Bible.


text:
1Saa krataa yi fi me Yakobo a meyɛ Onyankopɔn ne Awurade Yesu Kristo somfo nkyɛn.
Mikyia mmusuakuw dumien a wɔahwete no nyinaa.
Gyidi ne nyansa
2 Anuanom, sɛ sɔhwɛ bi ba mo akwan mu a, momma mo ani nnye 3 efisɛ, sɛ mo gyidi tumi gyina sɔhwɛ no ano a, ɛno ansa na munya boasetɔ. 4 Momma boasetɔ no ntena mo mu daa nyinaa sɛnea ɛbɛyɛ a mobɛyɛ pɛ a biribiara ho nhia mo.
5 Sɛ nyansa ho hia mo mu bi a, ɛsɛ sɛ ɔbɔ mpae srɛ Onyankopɔn na ɔbɛma no bi, efisɛ, Onyankopɔn fi ayamye ne adom mu ma obiara nea ehia no no kwa. 6 Na sɛ worebɔ mpae a, ɛsɛ sɛ wugye di a wunnye ho akyinnye. Obiara a ogye akyinnye no te sɛ ɛpo asorɔkye a mframa bɔ no kɔ baabiara a ɛpɛ. 7 Ɛnsɛ sɛ saa onipa no susuw sɛ obenya biribiara afi Awurade nkyɛn; 8 n’adwene yɛ no ntanta a ontumi nsi biribiara pi.
Ohia ne ahonya
9 Sɛ Onyankopɔn ma onua hiani so a, ɛsɛ sɛ n’ani gye, 10 na ɔdefo a wɔbrɛ no ase no nso saa ara. Efisɛ, ɔdefo no twam kɔ sɛ wuram afifide bi. 11 Owia pue de ne hyew no hyew afifide no ma n’ahoɔfɛ no sɛe. Saa ara na wɔbɛsɛe ɔdefo no bere a ogu so redi ne dwuma no.
Sɔhwɛ
12 Nhyira nka onipa a onya gyidi wɔ amanehunu mu, efisɛ, ɔno na obenya akyɛde a Onyankopɔn ahyɛ ho bɔ ama wɔn a wɔdɔ no no. 13 Sɛ saa sɔhwɛ no to obi a, ɛnsɛ sɛ ɔka se, “Saa sɔhwɛ yi fi Onyankopɔn.” Efisɛ, ɔbonsam rentumi nsɔ Onyankopɔn nhwɛ, na ɔno ara Onyankopɔn ankasa nso nsɔ obi nhwɛ. 14 Na sɛ onipa twe ne ho na ɔno ara n’akɔnnɔ yi no a, na ayɛ sɔhwɛ ama no. 15 Na sɛ akɔnnɔ no nyinsɛn a, ɛwo bɔne, na bɔne no nyin a ɛwo owu. 16 Me nuanom adɔfo, mommma wɔnnnaadaa mo.
17 Akyɛde pa ne akyɛde a ɛyɛ pɛ nyinaa fi soro; efi Onyankopɔn a ɔbɔɔ soro hann no nkyɛn na ɛba. Ɔnsesa sɛ sunsumma. 18 Ofi ne pɛ mu nam nokware a ɛwɔ asɛm no mu no so woo yɛn sɛnea ɛbɛyɛ a yebedi kan wɔ abɔde nyinaa mu.
Otie ne ɔyɛ
19 Me nuanom adɔfo, monkae sɛ ɛsɛ sɛ mo mu biara tie no ntɛm na ɔnyɛ nyaa nkasa na ɔnyɛ nyaa mfa abufuw. 20 Onipa abufuw no mma onnya Onyankopɔn trenee no. 21 Ɛno nti, montwe mo ho mfi afide ne atirimɔden ho. Momfa mo ho mma Onyankopɔn na asɛm a odua wɔ mo koma mu a ebegye mo nkwa no munnye.
22 Munntie asɛm no sɛ atiefo kwa, na mmom monyɛ asɛm no yɛfo. 23 Obiara a otie asɛm no na ɔmfa nni dwuma no te sɛ obi a ɔhwɛ ahwehwɛ mu na ohu sɛnea ɔte. 24 Ɔhwɛ ne ho wɔ ahwehwɛ no mu yiye na sɛ ofi ahwehwɛ no anim ara pɛ a, ne werɛ fi nea ohui no nyinaa. 25 Nanso obiara a ɔhwɛ mmara pa a wɔahyɛ a ɛma onipa de ne ho, na odi so, na otie, na ne werɛ mfi, na ɔde di dwuma no, Onyankopɔn behyira saa onipa no wɔ biribiara a ɔyɛ mu.
26 Sɛ obi susuw sɛ ɔyɛ Onyamesomfo na wanto ne tɛkrɛma nnareka a, ne nyamesom no ho nni mfaso na ɔdaadaa ne ho nso. 27 Nea Agya Onyankopɔn fa no sɛ ɛyɛ nyamesom pa no ni: kɔhwɛ nyisaa ne akunafo wɔ wɔn ahohia mu, na yi wo ho fi nneɛma porɔwee ho.


text:
BIBLE MU AKORADE | YESAIA 52-57
Kristo Huu Amane Maa Yɛn
“Nnipa buu no animtiaa, na wɔpoo no . . . Yebuu no sɛ obi a Onyankopɔn atwe n’aso, wahwe no, na wama ne ho ahiahia no”
Nnipa buu Yesu animtiaa na wotwaa asɛm too no so sɛ ɔka abususɛm. Na ebinom adwene yɛ wɔn sɛ Onyankopɔn retwe n’aso, te sɛ nea ɔde yare bɔne bi abɔ no
“Na ɛsɔ Yehowa ani sɛ obebubu no, . . . na ne nsam na nea ɛsɔ Yehowa ani begyina”
Bere a Yehowa hui sɛ nkurɔfo rekum ne Ba no, akyinnye biara nni ho sɛ ɛyɛɛ ne yaw. Nanso bere a Yesu dii nokware kosii owu mu no, Yehowa ani gyei paa. Ná Satan aka sɛ ɛto nea ɛyɛ den a, Onyankopɔn asomfo bɛdan wɔn akyi akyerɛ no. Nanso Yesu wu no kyerɛe sɛ nea Satan kae no nyɛ nokware. Ne wu no de nhyira abrɛ nnipa a wɔanu wɔn ho. Wei ama nea “ɛsɔ Yehowa ani” aba mu


text:
ADESUA 6
Anidaso Bɛn na Ɛwɔ Hɔ ma Awufo?
1. Asɛm a ɛfa awufo ho a ɛyɛ anigye bɛn na ɛwɔ hɔ?
Bere a Yesu duu Betania a ɛbɛn Yerusalem no, na n’adamfo Lasaro awu ma adi nnanan. Yesu ne Marta ne Maria a wɔyɛ Lasaro a na wawu no nuabeanom kɔɔ baabi a na wɔasie no no. Ankyɛ na nnipadɔm betwaa hɔ hyiae. So wubetumi de w’adwene abu sɛnea Marta ne Maria ani gyei bere a Yesu nyanee Lasaro baa nkwa mu bio no?—Kenkan Yohane 11:21-24, 38-44.
Ná Marta nim asɛm a ɛfa awufo ho a ɛyɛ anigye no dedaw. Ná onim sɛ Yehowa benyan awufo ma wɔasan abɛtena asase so bio.—Kenkan Hiob 14:14, 15.
2. Tebea bɛn na awufo wom?
Wɔde dɔte na ɛnwenee nnipa. (Genesis 2:7; 3:19) Yɛnyɛ ahonhom a yɛte ase wɔ nipaduam. Yɛyɛ abɔde a yɛwɔ honam nipadua, enti sɛ yewu a yɛn nipadua no fã biara nkɔ so ntena ase. Sɛ yewu a, yɛn amemene nso wu, na yɛn nsusuwii yera. Enti bere a wonyan Lasaro fii awufo mu no, wanka sɛ ohuu biribi bere a na wawu no efisɛ awufo nnim biribiara.—Kenkan Dwom 146:4; Ɔsɛnkafo 9:5, 6, 10.
Sɛ nnipa wu a, so Onyankopɔn yɛ wɔn ayayade wɔ ogya mu? Esiane sɛ Bible ka sɛ awufo nnim biribiara nti, ɛda adi pefee sɛ hellgya yɛ atoro nkyerɛkyerɛ a ɛma nkurɔfo kasa tia Onyankopɔn. Onyankopɔn ani nnye adwene a nkurɔfo kura a ɛne sɛ wɔyɛ nnipa ayayade wɔ ogya mu no ho koraa.—Kenkan Yeremia 7:31.
3. So awufo betumi ne yɛn akasa?
Awufo ntumi nkasa, na saa ara nso na wontumi nte asɛm. (Dwom 115:17) Nanso abɔfo no bi yɛ abɔfo bɔne, na wobetumi ayɛ wɔn ho te sɛ nnipa a wɔawu na wɔne nkurɔfo akasa. (2 Petro 2:4) Yehowa mpɛ sɛ yebisa nsɛm fi awufo hɔ.—Kenkan Deuteronomium 18:10, 11.
4. Henanom na wobenyan wɔn aba nkwa mu?
Wobenyan nnipa ɔpepem pii a wɔwɔ adamoa mu no aba nkwa mu bio wɔ asase so. Wobenyan nnipa binom mpo a wɔyɛɛ nneɛma bɔne esiane sɛ na wonnim Onyankopɔn nti no aba nkwa mu.—Kenkan Luka 23:43; Asomafo Nnwuma 24:15.
Wɔn a wobenyan wɔn no betumi asua Onyankopɔn ho nokwasɛm, na wɔayɛ osetie ama Yesu de akyerɛ sɛ wogye no di. (Adiyisɛm 20:11-13) Nnipa a wobenyan wɔn aba nkwa mu bio a wɔbɛyɛ nneɛma pa no benya hokwan atena ase daa wɔ asase so.—Kenkan Yohane 5:28, 29.
5. Dɛn na owusɔre ma yehu fa Yehowa ho?
Onyankopɔn somaa ne Ba no ma obewu maa yɛn sɛnea ɛbɛyɛ a awufo benya anidaso. Enti owusɔre no ma yehu Yehowa dɔ ne n’adom. Sɛ wonyan awufo a, hena paa na w’ani begye ho sɛ wubehyia no?—Kenkan Yohane 3:16; Romafo 6:23.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Hebrifo 6:1-20
6 Ne saa nti afei a yɛagyaw Kristo+ ho mfitiasesɛm+ no, momma yɛmpere nkɔ ahokokwaw mu,+ na yɛanto fapem foforo,+ a ɛne nnwuma funu ho adwensakra+ ne Onyankopɔn mu gyidi,+2 asubɔ horow ho nkyerɛkyerɛ+ ne nsa a wɔde gu nkurɔfo so,+ owusɔre+ ne daa atemmu.+3 Na eyi na sɛ Onyankopɔn ma ho kwan a,+ yɛbɛyɛ.4 Na ɛrentumi nyɛ yiye mma wɔn a wɔahu hann pɛn,+ na wɔaka ɔsoro akyɛde+ no ahwɛ, na wɔanya honhom kronkron+ no bi,5 na wɔaka Onyankopɔn asɛm a eye ne wiase nhyehyɛe a ɛreba+ no ahoɔden ahwɛ,+6 nanso wɔatwe wɔn ho+ no, sɛ wɔbɛsan adan wɔn aba adwensakra mu,+ efisɛ wɔbɔ Onyankopɔn Ba no asɛndua mu bio ma wɔn ho na wogu n’anim ase baguam.+7 Sɛ nhwɛso no, asase a ɛnom osu a ɛtaa tɔ gu so, na afei ɛma afifide a eye ba ma wɔn a wɔn nti na wɔdɔwee no,+ ɛno nso nya Onyankopɔn hɔ nhyira.8 Nanso sɛ efifi nsɔe a, wɔpo na ɛfrɛfrɛ nnome;+ na awiei koraa no wɔhyew.+9 Nanso adɔfo, mo fam de, yɛwɔ awerɛhyem sɛ ɛbɛyɛ nneɛma pa ne nneɛma a ɛde nkwagye ba, ɛmfa ho sɛ yɛrekasa saa kwan yi so no.10 Na Onyankopɔn nyɛ nea ɔnteɛ sɛ ne werɛ befi mo adwuma ne ɔdɔ a modaa no adi wɔ ne din ho+ a ɛne sɛ moasom akronkronfo+ na moda so som wɔn no.11 Nanso yɛpɛ sɛ mo mu biara da nsiyɛ koro no ara bi adi na ama moanya anidaso+ no mu awerɛhyem+ a edi mũ akosi ase,+12 sɛnea ɛbɛyɛ a morenyɛ anihaw,+ na mmom mubesuasua+ wɔn a wɔnam gyidi ne boasetɔ so nya bɔhyɛ ahorow no.+13 Na bere a Onyankopɔn hyɛɛ Abraham bɔ no,+ esiane sɛ na obiara nni hɔ a ɔyɛ kɛse sen no a ɔbɛka no ntam nti, ɔkaa n’ankasa ho ntam,+14 na ɔkae sɛ: “Ampa ara, hyira na mehyira wo, na dɔ na mɛma woadɔ.”+15 Enti bere a Abraham nyaa boasetɔ no, ne nsa kaa bɔhyɛ yi.+16 Nnipa ka nea ɔso sen wɔn ntam,+ na wɔn ntam no ma ɔham biara to twa, efisɛ ɛyɛ mmara kwan so adanse ma wɔn.+17 Saa kwan yi so na bere a Onyankopɔn bɔɔ ne tirim sɛ ɔbɛda sɛnea n’agyinatu nsakra+ adi pefee akyerɛ bɔhyɛ no ho adedifo+ no, ɔde ntam baa mu,18 na ama yɛn a yɛaguan akonya guankɔbea no afa nneɛma abien a ɛnsakra a Onyankopɔn ntumi nni atoro+ wom so anya nkuranhyɛ a emu yɛ den de aso anidaso+ a wɔde asi yɛn anim no mu.19 Yɛwɔ saa anidaso+ yi sɛ ɔkra sɛkyɛ a etim hɔ na ɛyɛ pintinn, na ɛfa ntwamutam+ no mu,20 na ɛhɔ na odikanfo bi ahyɛn ama yɛn,+ Yesu, a wabɛyɛ ɔsɔfo panyin daa wɔ Melkisedek kwan so+ no.


text:
1Na apam a edi kan no wɔ mmara a wɔnam so som. Saa ara nso na na wɔwɔ beae a nnipa asiesie a wɔsom. 2 Wosii ntamadan a na wɔfrɛ saa ntamadan no akyiri Kronkonbea. Na Kanea dua, ɔpon ne abodoo a wɔatew ho a wɔde ma Onyankopɔn wɔ hɔ. 3 Ntwamu a ɛto so abien no akyi na ntamadan bi wɔ a wɔfrɛ hɔ Kronkron mu Kronkron 4 a sika aduhuamhyew afɔremuka ne apam adaka a wɔde sika adura ho nyinaa wɔ. Saa adaka no mu na na sika pɔre a mana ne Aaron poma a ɛfefɛwee ne apam abopon no wɔ. 5 Adaka no so hɔ nso na Onuonyamfo Kerubim a watrɛw ne ntaban mu akata baabi a na wɔde bɔne kyɛ no si. Nanso yɛrentumi nka nneɛma no ho asɛm nkɔ akyiri mprempren.
6 Saa na wɔahyehyɛ nneɛma no. Da biara na asɔfo no kɔ ntamadan no akyi kɔyɛ wɔn adwuma; 7 nanso na ɔsofɔ panyin no nko ara na ɔwɔ ho kwan sɛ ɔkɔ ntamadan no mu pɛnkoro pɛ afe biara. Ɔde mogya a ɔde bɔ Onyankopɔn afɔre ma ne ho ne bɔne a nnipa ayɛ a na wonnim sɛ wɔreyɛ bɔne no ka ne ho kɔ.
8 Honhom Kronkron no nam saa kwan yi so kyerɛ yɛn sɛ, ɔkwan dedaw no, na nnipa a wonni mu ntumi nkɔ Kronkron mu Kronkron hɔ bere a ɔdan a ɛwɔ akyiri no ne nneɛma a egyina hɔ ma no no nyinaa da so wɔ hɔ. 9 Ɛyɛ mfatoho ma nnɛ bere yi. Ɛkyerɛ sɛ akyɛde ne mmoa a na wɔde bɔ afɔre ma Onyankopɔn no ntumi mma wɔn a wɔsom no koma mu nyɛ kronn. 10 Wɔde nnuan, anonne ne nneɛma ahorow a wɔde dwira wɔn ho na na edi dwuma no. Eyi yɛ mmara a enni mu kosi bere a Onyankopɔn bɛsesɛw ne nyinaa.
11 Nanso Kristo aba dedaw sɛ ɔsɔfo panyin ama nneɛma pa a yɛwɔ dedaw yi. Ntamadan a ɔsom wɔ mu no so na edi mu kyɛn dedaw no. Ɛnyɛ nnipa na wɔyɛe a enti ɛkyerɛ sɛ, ɛnyɛ wiase fa bi. 12 Bere a Kristo kɔɔ ntamadan no mu a ɔkɔɔ Kronkronbea hɔ pɛnkoro no, wamfo mmirekyi ne anantwi mogya na ɛkɔbɔɔ afɔre. Mmom ɔno ara de ne mogya na ɛbɔɔ afɔre de gyee nkwa a enni awiei maa yɛn.
Nhyehyɛe foforo no
13 Na sɛ mmirekyi ne anantwinini mogya ne nantwibere nso a wɔde dwira wɔn a wɔn ho agu fi tew wɔn ho kɔ honam ahofi mu a, 14 mpɛn ahe na Kristo a ɔnam Honhom a ɛte hɔ daa so de ne ho bɔɔ afɔre a ɛho nni dɛm maa Onyankopɔn no mogya rentew mo ho mfi nnwuma bɔne mu nkɔsom Onyankopɔn a ɔte ase no?
15 Eyi nti na Kristo na ɔhyehyɛ apam foforo sɛnea ɛbɛyɛ a wɔn a Onyankopɔn afrɛ wɔn no benya nhyira a enni awiei sɛnea Onyankopɔn ahyɛ bɔ no. Eyi betumi aba saa, efisɛ, owu bi asi a egye nnipa fi wɔn bɔne a wɔyɛe bere a na wɔwɔ apam a edi kan no mu no.
16 Sɛ nsamansew bi wɔ hɔ a , gye sɛ wotumi ma nokware no da adi sɛ onipa a ɔhyɛɛ saa nsamansew no awu. 17 Sɛ onipa a ɔhyɛ nsamansew no te ase a, saa nsamansew no nka hwee. Bere a wawu no na ɛka biribi. 18 Ɛno nti na apam a edi kan no wɔnam mogya so na ɛhyɛɛ no den no. 19 Nea edi kan no, Mose kaa mmaransɛm no nyinaa sɛnea ɛwɔ Mmara no mu no kyerɛɛ nnipa no. Nantwi mma mogya ne nsu ne kuntu kɔkɔɔ ne sommɛ na ɔde petee Mmara nhoma no ne nnipa no nyinaa so 20 kae se, “Eyi ne mogya a ɛsɔw apam a Onyankopɔn ahyɛ mo sɛ munni so no ano.” 21 Saa ara na Mose nso petee mogya guu ntamadan no ne nneɛma a wɔde som no nyinaa so nen. 22 Nokwarem, sɛnea Mmara no kyerɛ no, ɛkame ayɛ sɛ mogya na etumi tew ade nyinaa ho na saa ara nso na gye sɛ mogya hwie gu ansa na bɔnefafiri aba.
23 Saa kwan yi ara so na wɔnam ma biribiara a ɛyɛ ɔsoro nhwɛsode no ho tew. Nanso ɔsoro nneɛma no ankasa de, afɔre a eye kyɛn eyinom na wɔde tew ho.
24 Efisɛ, Kristo ankɔ baabi a ɛyɛ kronn a nnipa de wɔn nsa na ayɛ a ɛyɛ ade kann nhwɛsode. Ɔkɔɔ soro ankasa na osi yɛn ananmu wɔ hɔ wɔ Onyankopɔn anim. 25 Afe biara Yudafo sɔfo panyin de aboa mogya kɔ Kronkronbea hɔ. Nanso Kristo amfa ne ho amma mpɛn bebree saa. 26 Sɛ ɔyɛɛ saa a, anka efi adebɔ mfiase no obehu amane mpɛn bebree. Mmom, waba prɛko a nneɛma nyinaa reba awiei, nam ne ho a ɔde bɔɔ afɔre no so apopa bɔne.
27 Ɛsɛ sɛ obiara wu baako pɛ na ɛno akyi Onyankopɔn abu no atɛn. 28 Saa ara na wɔde Kristo nso bɔɔ afɔre baako pɛ de gyee dodow no ara wɔ wɔn bɔne mu. Ɔbɛba ne mprenu so a ommegye nnebɔneyɛfo na mmom ɔbɛba abegye wɔn a wɔretwɛn no no nkwa.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Marko 14:1-72
14 Afei na aka nnanu ma twam+ afahyɛ+ ne paanoo a mmɔkaw nnim afahyɛ no adu.+ Ná asɔfo mpanyin ne akyerɛwfo no rehwehwɛ sɛnea wɔnam anifere kwan so bɛkyere no akum no;+2 na wɔkaa no mpɛn pii sɛ: “Ɛnsɛ sɛ ɛyɛ afahyɛ no ase; anyɛ saa a ɔmanfo no betumi ayɛ basabasa.”+3 Na bere a ɔwɔ Simon kwatani+ no fie wɔ Betania, na ɔte adidii no, ɔbea bi de alabasta toa a ngo huamhuam wom bae, nardo ngohuam amapa a ne bo yɛ den yiye. Otuu alabasta toa no ano fii ase hwie guu ne tiri mu.+4 Ɛnna ebinom bo fuwii kekae sɛ: “Dɛn nti na wɔasɛe ngo huamhuam yi saa?+5 Anka wobetumi atɔn ngo huamhuam yi agye bɛboro denare ahasa na wɔde ama ahiafo!” Na ne ho yɛɛ wɔn ahi paa.+6 Nanso Yesu kae sɛ: “Munnyaa no. Dɛn nti na mopɛ sɛ mohaw no? Adepa na wayɛ ama me.+7 Ahiafo+ de, daa wɔwɔ mo nkyɛn, na bere biara a mopɛ no mubetumi ayɛ wɔn papa daa, na me de, morennya me daa.+8 Wayɛ nea obetumi; wadi kan de ngo huamhuam asiesie me nipadua ama me sie.+9 Nokwarem mise mo sɛ, baabiara a wɔbɛka asɛmpa yi wɔ wiase nyinaa no,+ wɔbɛka nea ɔbea yi ayɛ yi nso de akae no.”+10 Na Yuda Iskariot a ɔyɛ dumien no mu biako no kɔɔ asɔfo mpanyin no nkyɛn sɛnea ɛbɛyɛ a obeyi no ama wɔn.+11 Bere a wɔtee no, wodii ahurusi na wɔhyɛɛ no bɔ sɛ wɔbɛma no dwetɛ sika.+ Enti ofii ase hwehwɛɛ ɔkwan a ɔbɛfa so ayi no ama bere pa mu.+12 Afei da a edi kan a wodi paanoo a mmɔkaw nnim,+ a wɔde twam afɔrebɔde no bɔ afɔre no, n’asuafo+ no ka kyerɛɛ no sɛ: “Ɛhe na wopɛ sɛ yekosiesie ma wo na wudi twam no?”+13 Ɛnna ɔsomaa n’asuafo no mu baanu ka kyerɛɛ wɔn sɛ: “Monkɔ kurow no mu, na ɔbarima bi a ɔsõ ahina a nsu wom behyia mo.+ Munni n’akyi,14 na baabiara a ɔbɛkɔ akowura no mummisa ofiewura no sɛ, ‘Ɔkyerɛkyerɛfo no se: “Ɛhe na ahɔhodan a me ne m’asuafo+ bedi twam afahyɛ+ wom no wɔ?”’15 Na ɔbɛkyerɛ mo abansoro dan kɛse bi a wɔasiesie mu ahyehyɛ mu; na munsiesie hɔ mma yɛn.”+16 Enti asuafo no fii adi kɔɔ kurow no mu kohuu no sɛnea ɔka kyerɛɛ wɔn no pɛpɛɛpɛ; na wɔtotoo nneɛma maa twam no.+17 Onwini dwoe no ɔne dumien no bae.+18 Na wɔtete adidipon ho a wɔredidi no, Yesu kae sɛ: “Nokwarem mise mo sɛ, mo mu biako a ɔne me redidi+ beyi me ama.”+19 Wɔn werɛ fii ase howee na wobisaa no mmiako mmiako sɛ: “Ɛyɛ me anaa?”+20 Ɔka kyerɛɛ wɔn sɛ: “Ɛyɛ dumien no mu biako a ɔne me de paanoo bɔ ayowa koro mu no.+21 Ampa, onipa Ba no rekɔ sɛnea wɔakyerɛw afa ne ho no, nanso onipa a wɔnam no so beyi onipa Ba no ama no nnue! Sɛ wɔanwo saa onipa no mpo a, anka eye.”+22 Na bere a wogu so redidi no, ɔfaa paanoo hyiraa so bubuu mu de maa wɔn kae sɛ: “Munnye, eyi gyina hɔ ma me nipadua.”+23 Na ɔfaa kuruwa, na ɔdaa ase de maa wɔn, na wɔn nyinaa nom ano.+24 Na ɔka kyerɛɛ wɔn sɛ: “Eyi gyina hɔ ma me ‘mogya+ a wɔde yɛ apam no’+ a wobehwie+ agu ama nnipa bebree.+25 Nokwarem mise mo sɛ, merennom bobesa bio da kosi da a mɛnom no foforo wɔ Onyankopɔn ahenni mu.”+26 Afei wɔtoo ayeyi dwom wiei no,+ wofii adi kɔɔ Ngo Bepɔw no so.+27 Na Yesu ka kyerɛɛ wɔn sɛ: “Nea ɛbɛba no bɛto mo nyinaa hintidua efisɛ wɔakyerɛw sɛ, ‘Mɛbɔ oguanhwɛfo no+ na nguan no abɔ ahwete.’+28 Nanso sɛ wonyan me fi awufo mu a, medi mo anim kan akɔ Galilea.”+29 Na Petro ka kyerɛɛ no sɛ: “Sɛ ɛto wɔn nyinaa hintidua mpo a, me fam de, ɛremma saa.”+30 Ɛnna Yesu ka kyerɛɛ no sɛ: “Nokwarem mise wo sɛ, ɛnnɛ, anadwo yi ara, ansa na akokɔ bɛbɔn mprenu no na woapa me mprɛnsa.”+31 Na ofii ase kae denneennen sɛ: “Sɛ ɛsɛ sɛ me ne wo wu mpo a, merempa wo da.” Wɔn a wɔaka no nyinaa nso kaa saa ara.+32 Enti wɔkɔɔ beae a wɔfrɛ hɔ Getsemane, na ɔka kyerɛɛ n’asuafo no sɛ: “Montena ha na menkɔbɔ mpae.”+33 Na ɔfaa Petro ne Yakobo ne Yohane+ kaa ne ho, na ofii ase yɛɛ basaa na ne ho yeraw no.+34 Na ɔka kyerɛɛ wɔn sɛ: “Awerɛhow ahyɛ me kra mã+ kosi owu mu. Montena ha na monwɛn.”+35 Na ɔkɔɔ n’anim kakra no, obutuw fam fii ase bɔɔ mpae sɛ, sɛ ɛbɛyɛ yiye a, anka dɔn no ntwa ne ho nkɔ.+36 Na ɔtoaa so kae sɛ: “Abba, Agya,+ biribiara nso wo yɛ; yi kuruwa yi fi me so. Nanso ɛnyɛ nea mepɛ, na mmom nea wopɛ.”+37 Na ɔba behui sɛ wɔadeda, na ɔka kyerɛɛ Petro sɛ: “Simon, woada? Enti woannya ahoɔden anwɛn dɔnhwerew biako mpo?+38 Monkɔ so nwɛn na mommɔ mpae+ na moankɔ sɔhwɛ mu. Nokwarem no, honhom no de, ɛpɛ, nanso ɔhonam no yɛ mmerɛw.”+39 Na ofii hɔ kɔɔ bio kɔbɔɔ mpae kaa asɛm koro no ara.+40 Na ɔsan bae behui sɛ wɔadeda efisɛ na wɔn ani pam so, enti na wonhu mmuae a wɔmfa mma no.+41 Na ɔbaa ne mprɛnsa so bɛka kyerɛɛ wɔn sɛ: “Bere a ɛte sɛɛ mu na moada regye mo ahome! Ayɛ yiye! Ɛdɔn no adu!+ Hwɛ! Wɔayi onipa Ba no ahyɛ nnebɔneyɛfo nsa.+42 Monsɔre, momma yɛnkɔ.+ Hwɛ! Nea obeyi me ama no abɛn.”+43 Ogu so rekasa no ara na Yuda a ɔyɛ dumien no mu biako, ne dɔm bi a wokurakura nkrante ne mporibaa fi asɔfo mpanyin ne akyerɛwfo ne mpanyimfo no nkyɛn bepuee hɔ.+44 Afei na nea obeyi no ama no ama wɔn sɛnkyerɛnne bi dedaw sɛ: “Onipa a mefew n’ano no, ɔne no; monkyere no na monhwɛ no so yiye mfa no nkɔ.”+45 Na ɔbaa no so tẽẽ na ɔbɛn no kae sɛ: “Rabi!” na ofew n’ano.+46 Ɛnna wosoo no mu kyeree no kɔe.+47 Nanso wɔn a wogyinagyina hɔ no mu biako twee ne nkrante twaa ɔsɔfo panyin no akoa aso fii hɔ.+48 Na Yesu de, ɔka kyerɛɛ wɔn sɛ: “So mode nkrante ne mporibaa aba rebɛkyere me sɛ odwowtwafo?+49 Daa na me ne mo wɔ asɔrefie hɔ a merekyerɛkyerɛ,+ nanso moankyere me. Nanso aba saa na ama Kyerɛwnsɛm+ no aba mu.”+50 Na wɔn nyinaa gyaw+ no hɔ guanee.+51 Na aberante bi a ɔde nwera pa akata n’adagyaw so fii ase dii n’akyi; na wɔbɔɔ mmɔden sɛ wɔbɛkyere no,+52 na ogyaw ne ntama no de adagyaw guan kɔe.53 Afei wɔde Yesu kɔmaa ɔsɔfo panyin no, na asɔfo mpanyin ne mpanyimfo ne akyerɛwfo no nyinaa behyiae.+54 Na Petro dii n’akyi+ wɔ akyiri kosii ɔsɔfo panyin no adiwo; na ɔne fie hɔ asomfo no tenaa ogya ho toe.55 Saa bere no ara nso na asɔfo mpanyin ne Sanhedrin no nyinaa rehwehwɛ adanse bi atia Yesu na wɔagyina so akum no,+ nanso wɔannya bi.+56 Nokwarem no, nnipa bebree dii adansekurum tiaa no,+ nanso na wɔn adanse no nhyia.+57 Afei nso na ebinom sɔre di adansekurum tia no sɛ:58 “Yɛtee sɛ ose, ‘Medwiriw asɔrefie a wɔde nsa yɛe yi agu na mede nnansa asi foforo a wɔamfa nsa ansi.’”+59 Ɛha nso mpo wɔn adanse no anhyia.60 Afei ɔsɔfo panyin no sɔre gyinaa wɔn mfinimfini na obisaa Yesu sɛ: “So wonka hwee mfa nyi w’ano? Adanse bɛn na eyinom redi tia wo yi?”+61 Nanso ɔyɛɛ dinn a wamma mmuae biara.+ Afei ɔsɔfo panyin no fii ase bisabisaa no nsɛm bio ka kyerɛɛ no sɛ: “Wone Kristo, Nea Wɔahyira no no Ba no?”+62 Afei Yesu kae sɛ: “Mene no; na mubehu onipa Ba+ no sɛ ɔte tumi nsa nifa+ so na ofi ɔsoro mununkum mu reba.”+63 Enti ɔsɔfo panyin no suan n’atade+ nhyɛase mu na ɔkae sɛ: “Adansefo bɛn bio na yehia?+64 Moate abususɛm no.+ Muhu no dɛn?” Wɔn nyinaa buu no fɔ sɛ ɛsɛ sɛ owu.65 Na ebinom fii ase tetee ntasu+ guu no so, na wɔkataa n’anim nyinaa bobɔɔ no akuturuku ka kyerɛɛ no sɛ: “Hyɛ nkɔm!” Na asɛnnibea asomfo no bobɔɔ n’ani so faa no kɔe.+66 Afei bere a Petro wɔ ase hɔ wɔ adiwo hɔ no, ɔsɔfo panyin no mmaawa no mu biako bae,+67 na bere a ohuu Petro sɛ ɔreto gya no, ɔhwɛɛ no haa ka kyerɛɛ no sɛ: “Wo nso na woka Nasareni Yesu yi ho.”+68 Nanso ɔsan sɛ: “Minnim no na mente nea woreka yi ase nso,” na ofii adi kɔɔ ntwironoo no mu.+69 Ɛhɔ nso, abaawa no ani bɔɔ no so na ofii ase ka kyerɛɛ wɔn a wogyinagyina hɔ no bio sɛ: “Oyi ka wɔn ho.”+70 Ɔsan bio. Na ɛyɛɛ kakra no wɔn a wogyinagyina hɔ no fii ase bio ka kyerɛɛ Petro sɛ: “Ampa woka wɔn ho, na nokwarem ni, woyɛ Galileani.”+71 Na ofii ase dii nsew kaa ntam+ sɛ: “Minnim onipa yi a moreka ne ho asɛm no.”+72 Na ɛhɔ ara na akokɔ bɔn ne mprenu so;+ na Petro kaee asɛm a Yesu ka kyerɛɛ no no sɛ: “Ansa na akokɔ bɛbɔn mprenu no na woapa me mprɛnsa.”+ Ne werɛ howee na osui.+


text:
BƐN ONYANKOPƆN
‘Ɔyɛ Ateasefo Nyankopɔn’
Owu ho yɛ den sen Onyankopɔn anaa? Ɛnte saa koraa! Ɛbɛyɛ dɛn na owu anaa “ɔtamfo” foforo bi ho ayɛ den asen “ade nyinaa so Tumfoɔ Nyankopɔn”? (1 Korintofo 15:26; Exodus 6:3) Onyankopɔn betumi de owusɔre adi owu so nkonim, na wahyɛ bɔ sɛ ɔbɛyɛ saa wɔ wiase foforo no mu. * Yɛbɛyɛ dɛn agye adi sɛ saa bɔhyɛ no bɛba mu? Onyankopɔn ankasa Ba Yesu ka ho biribi kyerɛ yɛn. Sɛnea ɔkaa asɛm no ka koma, na ɛma yenya anidaso sɛ ɛbɛba mu.—Kenkan Mateo 22:31, 32.
Ná Sadukifo nnye owusɔre nni, na bere bi a Yesu ne wɔn rekasa no, ɔkae sɛ: “Ɛdefa owusɔre ho no, monkenkanee nea Onyankopɔn ka kyerɛɛ mo no sɛ, ‘Mene Abraham Nyankopɔn ne Isak Nyankopɔn ne Yakob Nyankopɔn’? Ɔnyɛ awufo Nyankopɔn na mmom ateasefo de.” Nea na Yesu reka ho asɛm wɔ ha no, ɛyɛ nkɔmmɔ bi a ɛkɔɔ so wɔ Onyankopɔn ne Mose ntam bɛyɛ afe 1514 A.Y.B. wɔ nkyɛkyerɛ bi a na ɛrehyew ho. (Exodus 3:1-6) Yehowa asɛm a ɔka kyerɛɛ Mose sɛ, “Mene . . . Abraham Nyankopɔn, Isak Nyankopɔn, ne Yakob Nyankopɔn” no, Yesu kyerɛɛ mu sɛ ɛma yenya gyidi paa sɛ owusɔre no bɛba. Adɛn nti na ɛte saa?
Nea edi kan no, ma yensusuw asɛm no ho nkɔ akyiri kakra. Bere a Yehowa ne Mose rekasa no, na tete agyanom Abraham, Isak ne Yakob awuwu dedaadaw. Ná Abraham awu ama mfe 329 atwam, na Isak awu ama mfe 224 atwam, na Yakob nso awu ama mfe 197 atwam. Nanso Yehowa anka sɛ “na meyɛ” wɔn Nyankopɔn na mmom ɔkae sɛ “mene” wɔn Nyankopɔn. Yehowa kaa tete agyanom baasa no ho asɛm te sɛ nea wɔte ase. Adɛn ntia?
Yesu kyerɛkyerɛɛ mu sɛ: “[Yehowa] nyɛ awufo Nyankopɔn na mmom ateasefo de.” Ma yensusuw saa asɛm no ho kakra. Sɛ owusɔre biara nni hɔ de a, anka Abraham, Isak, ne Yakob aka owu mu. Sɛ saa na ɛte a, ɛnde anka Yehowa yɛ afunu Nyankopɔn. Anka ɛno nso bɛkyerɛ sɛ owu ho yɛ den sen Yehowa, na ɛbɛkyerɛ sɛ onni ahoɔden biara a ɔde begye n’asomfo anokwafo afi owu nsam.
Ɛnde Abraham, Isak, Yakob, ne Yehowa asomfo anokwafo a wɔawuwu nyinaa, dɛn na yebetumi aka afa wɔn ho? Yesu kaa asɛm a emu yɛ duru yi: “Wɔn nyinaa te ase ma no.” (Luka 20:38) Nea ɛwom ara ne sɛ, Yehowa tirim a wabɔ sɛ obenyan n’asomfo anokwafo a wɔawuwu no, ɛbɛba mu ɔkwan biara so, ɛno nti na ohu wɔn sɛ wɔte ase no. (Romafo 4:16, 17) Yehowa a ne werɛ ntumi mfi ade no bɛkae saa nnipa no nyinaa, na bere a wahyɛ no so a, obenyan wɔn aba nkwa mu.
Ahoɔden a Yehowa wɔ no, ɛboro owu de so koraa
Sɛ ɛba w’adwenem sɛ wobɛsan ahu wo dɔfo bi a wawu a, ɛmma w’ani nnye anaa? Kae sɛ ahoɔden a Yehowa wɔ no, ɛboro owu de so koraa. Ɛbɔ a Onyankopɔn ahyɛ sɛ obenyan awufo no, biribiara ntumi nsiw no kwan. Ɛnde sua owusɔre bɔhyɛ no ho ade pii na hu Onyankopɔn a ɔbɛma saa bɔhyɛ no aba mu no ho nsɛm pii. Sɛ woyɛ saa a, ɛbɛma woabɛn Yehowa, ‘ateasefo Nyankopɔn’ no.
February Bible Akenkan
^ nky. 3 Onyankopɔn bɔhyɛ a ɛne sɛ nnipa benya owusɔre akɔ trenee wiase foforo mu no, wopɛ sɛ wuhu ɛho nsɛm pii a, hwɛ nhoma a wɔato din Dɛn na Bible Kyerɛkyerɛ Ankasa? no ti 7. Yehowa Adansefo na wotintimii.


text:
A Modern Akan language dictionary for young children: 0 to 9 years old. Look up simple Akan language words and translate between Akan - English, today.
- anoaduru nom
- maligu
Akan Word of the Day: Register free
Latest: Amarinya Bambara Dagara Dagbani Dinka Dɔyekye Gandi Gyameika Haelaefe Heplaefe Mbundu Mohamɛd Somali a a-kɔm-de-no a-ɛ-di-akyiri a-ԑ-di-kan a-ԑ-wɔ-abotare abatowmpɔtam abebɛ abomu abosomaketew adanko adeaoye ademe adwendwene adwimbea adwinde agoo agyan ahintasɛm ahobambɔ ahonyaguatiri ahotoso akokono akokɔbotia akotene akwantu akwantunhyehyɛe akyerɛw akɔmfɛm amba amen amono annkadaade annworogyeraase anoaduru anobam anonku anwensɛm anyidi anyidifata anyikom anyiwaseatew anyɛn asado asɔredan awerɛhow ayoyo baatan banana bi ka ho biara biso biti boafo bun bɔnwoma bɛn da yie dadewa dan dan-kaw de dea-ԑ-di-akyiri dedepefee di ... nyi di ... so dodow du dwow dwumayɛnyi dɔfo dɛw fata fiewura fɔ gaaleke guadi guamutenanyi gye ... ahome gyiminyi hare hokafo hu hurututu hwenetokura hwere hwiruow hwɛ ... so yie hwɛ ... yie hyekere hyia kaakyiri kala kamakamakama kamayɛ kampen kasakoa kaw keteke-kwan kokoa kokoamusɛm koroso ks kupa kuraba kurow-nhyehyɛe kwan kwaseade kyerɛ kyerɛ ... mu kɔnomtii man manontany mberemu me ho yie mel mfemfem moto mpena mpotamu mɛmri nanakansoa ndaansayi ngyeso nika nkae nkokoamu nkontaabu nkra nkrabea nkramodan nkunyimdinyi nkwabambɔ nkɛntɛnso nokoboa nokomboa noma nsa-awerԑwba nsutɔ ntease ntoso ntwanimu ntԑm nua numfuano nyan nyiano nyianyim nyimdee-ntraso nyimpa-dodow nyinaa nyini opurow pem pemkanee pɛ pɛngowen pɛɛmen rɔkɛte sanku serew skana skuulkɔ sorobɔnyi stediyɔm studiyo su sua suhyi sukuudanmu susude tena tete twa ... mfonyin twe ... siane vokany wo tiri nkwa o wɔ y yie yiye yiyeyɛ yԑ ... yie ɔpepem-apem ɔpepem-ɔpepem ɛfan .
Family: abofra agya ante guadi guamutenanyi kaw maame na nkontaabu papa twann .
Greetings: me da wo ase me ho yie nanteyie ɔ te dɛn ɛ te sɛn .


text:
BONNIE
Me nyinee wɔ Protestant Kristosom Asɔre mu, nanso woankyerɛ me Onyankopɔn asɛm. Bere a Mormon asɛmpatrɛwfo de Bible no buae me nsɛmmisa no, me nyaa Ɔpɛ sɛ mɛkɔ so. Ankyɛ na mede meho dɔm Asɔre no na me waree Mormon asɛmpatrɛwfo bi. Me daeso sɛee bere a okunu a m’aware no bɛyɛɛ ɔtorofo mapa, nsadweam ne mmeapɛfo. Maa ɔne mmea bɛyɛɛ 300 adeda wɔ mfe 8 a mene no waree no. Mpo wɔ m’aware gyae akyi no me kɔɔso yɛɛ nsi wɔ Asɔre no mu kakraa kosii sɛ Awurade buee m’ani maa mihuu Yesu ANKASA. Kenkan Bonnie Osuahu sɛnea ofii Mormonsom mu.


text:
Anwummere mpaebɔ
1Merefrɛ wo, Awurade, boa me mprempren! Sɛ mefrɛ wo a, gye me so. 2 Gye me mpaebɔ sɛ aduhuam ne me nsa a mapagyaw sɛ anwummere afɔrebɔ.
3 Awurade, wɛn m’ano na ɔwɛmfo mmɛwɛn m’anofafa. 4 Twe me fi bɔne a mepɛ sɛ meyɛ ho na mma memmfa me ho mmmɔ nnebɔneyɛfo wɔ wɔn amumɔyɛ mu. Na mma mennkɔ wɔn adidi ase. 5 Onipa pa betumi atwe m’aso aka m’anim ayamye so, nanso menhwehwɛ nnebɔneyɛfo nkyɛn anuonyam efisɛ, daa mebɔ mpae tia wɔn nneyɛe bɔne no. 6 Sɛ wɔtow wɔn ahemfo fi abotan mmepɔw so bɛhwe fam a, nnipa begye adi sɛ me nsɛm a meka no yɛ nokware. 7 Wɔte sɛ dua a wɔapae mu na wɔatwitwa mu asinasin; saa na wɔn nnompe bɛbɔ ahwete wɔ damoa ho.
8 Nanso Awurade, me Nyankopɔn, mekɔ so de me ho to wo so. Mehwehwɛ wo banbɔ. Mma me nnwu! 9 Bɔ me ho ban fi mfiri a wɔasunsum me no mu ne nnebɔneyɛfo firi mu. 10 Ma nnebɔneyɛfo no ara firi nyi wɔn na menkɔ me baabi asomdwoe mu.


text:
A Modern Nzema language dictionary for young children: 0 to 9 years old. Look up simple Nzema language words and translate between Nzema - English, today.
- ne det
- the
Nzema Word of the Day: Register free
Usage of ne
- Nrɛlɛbɛ
- Mame
- Gɔnwo
- Fonu
- Anlenkɛ
- Ɛnwomenlelielɛ Kenle
- Saminla
- Diedi
- Nwonane Nye
- Fɛlɛ
- Bɔkile
- Sukunsa
- Ezule
- Adwenle
- Adenyialɛ
- Dapɛne
- Nzidwɛkɛ
- Buluku
Latest: Ameleka Amelekanli Dwɛkɛ Folɛ Kenle Kenlenzile Kule Maanle Molɛ Nyamele Siane-bulu Siane-bulu-nee-ko Siane-elunli Siane-gyaneɛ Siane-muyane Siane-ngɔnla Siane-ɛwɔklɛ Siane-ɛzane Yalɛ abulahɔnla abulanla abulanlu abulasa abulasia abɔdeɛ abɔsame senle adalɛbɔlɛ adenle adenyialɛ agudeɛ agɔnwo akabɛnloa baka akɔaba alatanli aleɛdɔnelɛleka aleɛeabo ezukoalɛdeɛ aloma aluba alube alufuanlɛ alumineɛmo alɔbɔlɛ alɔfolɛ agole alɔfolɛ ɛlɛne anase anatele aneɛngyeba anloazo enrinli anlu o anlɔnra anwoazehanlɛ anwoboalɛ anwofɛlɛko anwoma anwosesebɛ anwuma anwuma belemgbunli anzɛɛ area awule awɔlɔra baebolo baka bange bati bile boa boane bowulɛ bula bɔlo bɔra bɛ bɛlɛra croissant duma dɛba edwɛkɛ edwɛne esumi eti ewia fofolɛ fɛlɛ gyakɛ gyima imel ka kile kakula kale keteke kila ko kpo kpolɛ kpondɛ kpuda kpɔkɛdelɛ kpɔnzɛlɛ kpↄnzɛlɛ kulo kunii kyealewote kyɛkyɛ kɔ kɛ kɛdeba kɛnlɛma la larva lɛ ma mako manle me me bodo wo mekpa wɔ kyɛlɛ menleke menli motokyi nana nane ne nenyia ngakyibɛzi ngyenle noko nukeleɛ nvasoɛ nvɛzɛlɛnu ɛdanlɛ nwanye nwole nwonane nwonane nretee nwonane nye nwu nyenyesuo mekɛ nzule nɔsolɛ nↄhalɛ pea perm protective ra nrenya ra raalɛ raalɛ se siane sini soavolɛ sofa sua suakunlu sukoa sukunsa sɔnea sɛnzɛkɛ tendenle tia boe to toalɛ tofotofo tu ahonle tumi twea tɔvolɛ tɛladeɛ bibilii vea was wɔ ye yɛ zi agole Ɛhwele-ebolu-ɛmma-ɛbolu-siane ɔ ɔfese ɔluakɛ ɛbɔnu kɔleɛ ɛholↄne ɛhulolɛ ɛhɛe ɛhɛlɛbaka kolɛkyikyi ɛkpa ɛkɛla ɛleka ɛlɛka ɛlɛne ɛlɛnrɛne ɛnlankɛ ɛnloanlɛ nwole ɛnlome ɛnlome resee bɛdi ɛnlonkoɛ ɛnwomenlelielɛ kenle ɛnyelɛ ɛnyelɛ nzi nwoma ɛnyinlɛ ɛnyɛlɛ ngɔkɔlɛ ewule ɛnɛ ɛtɔnga ɛvolɛ ɛwulalɛ ɛyavalɛ ɛyazovo ɛyɛlɛ ɛyɛvolɛ ɛzelekɛ ɛzonle ɛzonlenlɛ ɛzulolɛ ɛzɛkyelɛ .
Family: abusua adɔma anwoazehanlɛ anwoboalɛ anwofɛlɛko anwoma anwosesebɛ anwuma anwuma belemgbunli mame nli adiema papa .
Greetings: kyɛkyɛ kɛ ɔde ɛ kɛ ↄde ɛ me de wo ase mekpa wɔ kyɛlɛ tia boe .


text:
ADZESUA 3
Nsɛmbisa A Wɔdze Dzi Dwuma
Matthew 16:13-16
DZA ƆSƐ DƐ EYƐ: Fa nsɛmbisa a ɔnnhaw w’etsiefo no dzi dwuma fa yɛ dza odzidzi do yi: Fa kenyan w’etsiefo no ma wɔnkɔ do mfa enyigye ntsie asɛm no, fa dzi dwuma aber a enye hɔn rususu nsɛm ho, na fa si nsɛntsitsir do dua.
MBRƐ IBESI AYƐ NO:
Kɔ do kenyan hɔn enyigye wɔ asɛm no ho. Bisa nsɛm bi a ɔbɛma w’etsiefo no adwen dza erekã no ho na woeyi ano wɔ hɔn tsir mu anaa ɔbɛma hɔn ho aper hɔn dɛ wobohu mbuae no.
Enye hɔn nsusu nsɛm ho. Sɛ enye w’etsiefo no rususu asɛm bi ho a, fa nsɛmbisa ahorow dzi dwuma fa boa w’etsiefo no ma wondzi nkyerɛkyerɛmu no ekyir kɛpem dɛ wɔbɛtse asɛm no ase.
Si nsɛntsitsir no do dua. Sɛ erebɛda asɛntsitsir bi edzi a, dzi kan bisa asɛm bi fa kenyan w’etsiefo no hɔn adwen. Sɛ ekyerɛkyerɛ asɛntsitsir bi mu wie anaa edze w’asɛm no reba ewiei a, fa nsɛmbisa a wɔdze yɛ ntsimu dzi dwuma.


text:
Nkyia
1 Saa nhoma yi fi Paulo a esiane Kristo Yesu nti, ɔyɛ odeduani no ne yɛn nuabarima Timoteo nkyɛn. Yɛde kɔma yɛn adamfo ne yɛn yɔnko Filemon 2 ne asafo a wohyia wɔ wo fi no ne yɛn nuabea Apia ne yɛn yɔnko sraani Arkipo no.
3 Adom ne asomdwoe a efi yɛn Agya Nyankopɔn ne Awurade Yesu Kristo nka mo.
4 Onua Filemon, bere biara a mebɔ mpae no, mebɔ bi ma wo na meda me Nyankopɔn nso ase. 5 Mete dɔ a wodɔ Onyankopɔn nkurɔfo ne gyidi a wowɔ wɔ Awurade Yesu mu no. 6 Me mpaebɔ ne sɛ, baako a yɛne wo ayɛ sɛ gyidifo no bɛma yɛn ntease a emu dɔ wɔ nhyira biara a yenya fi Kristo mu no mu. 7 Onua pa, wo dɔ no ama me anigye na ahyɛ me nkuran nso. Woakanyan Onyankopɔn nkurɔfo.
8 Eyi nti, mitumi de akokoduru kasa kyerɛ wo sɛ wo nua wɔ Kristo mu, hyɛ wo ma woyɛ nea ɛsɛ sɛ woyɛ. 9 Ɔdɔ so na menam de saa asɛm yi to w’anim. Ɛwom sɛ me Paulo a meyɛ Kristo Yesu nanmusini na mprempren, ne nti meyɛ odeduani no, na meyɛ nea mereyɛ yi. 10 Enti migyina Onesimo a ɔyɛ me ba wɔ Kristo mu ananmu bisa, efisɛ, bere a meda afiase no, na ɔyɛ me ba honhom mu. 11 Bere bi a atwam no na ne ho nni mfaso ma wo nanso mprempren de, ne ho wɔ mfaso ma me ne wo. 12 Merema no asan n’akyi aba wo nkyɛn mprempren ara. Me koma ka ba a ɔreba no ho.
13 Esiane Asɛmpa no nti, mepɛ sɛ ɔtena me nkyɛn bere a meda afiase yi sɛnea ɛbɛyɛ a obesi w’ananmu aboa me. 14 Nanso mempɛ sɛ mehyɛ wo sɛ boa me. Mmom, mepɛ sɛ wo ara wufi wo pɛ mu boa me. Ɛno nti, merenyɛ biribiara gye sɛ wopene so.
15 Ebia na Onesimo twee ne ho kakra na akyiri yi wabedi nna wo nkyɛn. 16 Mprempren ɔnyɛ ɔsomfo kɛkɛ efisɛ, ɔkyɛn ɔsomfo. Ɔyɛ onua pa wɔ Kristo mu. Ɔsom bo ma me. Saa ara nso na ɔbɛsom bo ama wo sɛ ɔsomfo ne onua wɔ Awurade mu.
17 Enti sɛ wudwen me ho sɛ wo fafafo a, saa ara nso na gye no awaawaatuu sɛnea wubegye me no ara. 18 Sɛ wayɛ wo biribi anaasɛ ɔde wo ka bi a, dan ma me. 19 Ɛha de, me ara mede me nsa bɛhyɛ ase sɛ: Me Paulo, metua wo ka. Ɛnsɛ sɛ mekae wo sɛ wo nkwa gyina me so. 20 Enti, me nua, mesrɛ wo sɛ, Awurade nti, yɛ me saa adɔe yi; ka me koma hyew sɛ wo nua wɔ Kristo mu.
21 Mewɔ anidaso sɛ, nea merekyerɛw wo yi, wobɛyɛ ama aboro nea merebisa wo yi so.
22 Afei pɛ ɔdan ma me efisɛ, minim sɛ Onyankopɔn betie mo mpaebɔ ama mabɛka mo ho bio.
23 Epafra a Kristo Yesu nti ɔne me da afiase no kyia wo.
24 Saa ara nso na Marko, Aristako, Dema ne Luka nso kyia wo.
25 Awurade Kristo adom nka mo nyinaa.


text:
Onyankopɔn, obiara temmufo
1Awurade, woyɛ Onyankopɔn a wotwe aso, da w’abufuw adi! 2 Woyɛ nnipa nyinaa temmufo. Sɔre na fa nea ɛfata ahantanfo ma wɔn! 3 Amumɔyɛfo ani begye akosi da bɛn? Da bɛn Awurade? 4 Awudifo bɛyɛ ahantan ahoahoa wɔn ho wɔ wɔn awudi mu akosi da bɛn? 5 Wobubu wo nkurɔfo, Awurade, wɔka wo nkurɔfo hyɛ. 6 Wokunkum akunafo ne nyisaa ne amanfrafo a wɔte yɛn asase so. 7 Wɔka se, “Awurade nhu yɛn; Israel Nyankopɔn nhu.”
8 Me nkurɔfo, adɛn nti na ɛsɛ sɛ moyɛ agyimifo saa? Da bɛn na mubesua nyansa? 9 Onyankopɔn a ɔbɔɔ yɛn aso; ɔnte asɛm? Ɔbɔɔ yɛn ani; onhu ade? 10 Ɔno na aman hyɛ n’ase; ɔrentwe wɔn aso? Ɔno ne nnipa nyinaa kyerɛkyerɛfo; onni osuahu bi?
11 Awurade nim wɔn nsusuwii. Onim nyansa a enni wɔn nsusuwii mu no. 12 Awurade, ahotɔ bɛn na onipa a wokyerɛ no no nnya; onipa a wokyerɛ no wo mmara no. 13 Woma ɔhome fi nna a ɔhaw wɔ mu mu kosi sɛ wotu amoa ma omumɔyɛfo tɔ mu. 14 Awurade rennyaw ne nkurɔfo; ɔrentew ne ho mfi wɔn a wɔyɛ ne de ho. 15 Wobebu atɛntrenee wɔ asennii bio, na atreneefo apene so.
16 Hena na osii m’ananmu, ko tiaa amumɔyɛfo? Hena na osii m’ananmu ko tiaa nnebɔneyɛfo? 17 Sɛ Awurade ammoa me a anka mekɔɔ kommyɛbea. 18 Mekae se, “Meretew ahwe;” nanso, O Awurade, wo dɔ a ɛnsa da no soo me mu.
19 Bere biara a me ho ntɔ me no, wokyekye me werɛ ma m’ani gye. 20 Wo ne atemmufo a wobu atɛnkyew ma atɛnkyew yɛ atɛntrenee 21 na wɔpam tia nnipa pa na wobu wɔn kumfo no nni biribiara yɛ. 22 Nanso Awurade bɔ me ho ban; me Nyankopɔn bɔ me ho ban. 23 Ɔbɛtwe wɔn aso wɔ wɔn amumɔyɛ no ho na wɔn bɔne nti, wasɛe wɔn; Awurade, yɛn Nyankopɔn bɛsɛe wɔn.


text:
DԐN ENTI NA WϽNYԐ AKRISTOFO? “Na misuro ….sԑ moadwen beyi afi ntease tiawa a ԑfa Kristosom ho”-2 Korintofo 11:3 NASB.
Mormon som a wᴐfrԑ wᴐn (Church of Jesus Christ of Latter Day Saints-LDS) ne Yehowa Adansefo som a wᴐfrԑ no Ͻwԑn Aban (Watchtower) gyidi ne amanne wᴐ abusuabᴐ kԑse. Wᴐgye wᴐnho di sԑ wᴐn na wᴐde nokware Akristosom a ԑsɛe wᴐ asomafo wu akyi no asi ho. Wᴐka sԑ Onyankopᴐn nam wᴐ som nkutoo so san de nokware som ahyehyԑde a si hᴐ bio, na obiara ᴐgye wᴐn som tom no na ᴐwᴐ nokware som a edi mu ankasa.
Sԑ nnipa a wᴐnnyԑ wᴐn mu bi ka sԑ wᴐnnyԑ Kristofo a, efisԑ wᴐnnnye nkyerԑkyerԑ ne amanne a kan Kristofo gye di no a, mpԑn pii Yehowa adansefo ne Momonfo bo fuw. Efisԑ wᴐ dwen sԑ wᴐgye Kristo di, enti wᴐ bisa obiara wᴐn sɛ wᴐnnyԑ Kristofo no nsԑmmisa. Wᴐ eyi ho no, yԑbisa wᴐn nso sԑ:
1. So ka a obi bԑka sԑ ᴐgye Yesu di no ma ᴐfata sԑ Kristoni? ԑnde na ԑbԑyԑ dԑn na ԑne Yesu Kristo asԑm a ԑwᴐ Mateo 7 ahyia?
Ԑka sԑ “ԑnyԑ obiara a ᴐse me sԑ Awurade Awurade na ᴐbԑkᴐ ᴐsoro ahenni no mu, na mmom nea ᴐyԑ magya ᴐwᴐ ᴐsoro no apԑde. Nnipa bebree bԑka akyerԑ me sԑ, Awurade Awurade yeannhyԑ nkᴐm wᴐ din mu, yԑantutu adaemone wo din mu, na yԑannyԑ anwonwade bebree wo din mu? Ԑnna mԑka akyerԑ wᴐn sԑ minnim mo da, mommfi me so nkᴐ, mo a moyԑԑ mmaratode”-Mateo 7:21-23 (wᴐyi nsԑm yi fii Amerika Standard Bible foforo no mu, NASB). Ԑdaa adi pefee sԑ wɔ Yesu mfatoho no, wɔn nso dwenee sԑ wᴐyԑ nokware Kristofo. Ԑmfa ho sԑ wᴐsom no nsiyԑ so. Nanso, Yesu kae kyerԑ wᴐn sԑ minnim mo da.” Sԑ yԑhwԑ nsԑm a yԑahu fa atoro nkᴐmhyԑfo a wɔbԑyԑ wɔnhō sԑ Kristo akyidifo no a, ԑnyԑ nwonwa sԑ Yesu kae sԑ yԑnsᴐ ᴐsom ahorow akyerԑkyerԑfo aba no nhwԑ ansa yԑagye wᴐn som atom. Maa yԑhwԑ nsԑmmisa ԑto abien no:
2. Yԑfa no sԑ, yԑn asomfo a yԑka asԑmpa no gye yԑnho di sԑ Mormonfo, efisԑ yԑ gye Yesu tom, nanso yԑapo mormon nhoma, na yԑkyerԑkyerԑ sԑ Yosef Smith yԑ atoro adiyifo. Ͻkwan bԑn so na ᴐbi a ᴐno nso yԑ mormonni bԑte nka, so ɔbԑka sԑ yԑyԑ nokware mormon somfo, Wᴐ bere koro no ara yԑannye mfitiase nhyehyɛe ne gyidi a ԑka Mormonsom ho no nntom?
Saa ara na mormonni anaa Yehowa adanseni ani rennye ho sԑ obi bԑka sԑ wᴐgye wᴐn som tom, nanso wᴐnnye mfitiasesԑm a ԑka wᴐn gyidi ho asԑm. Ԑte saa wᴐ nokware Kristofo nso fam. Nkyenkyem akuw akuw a ԑwᴐ ase ha no ma yehu Yehowa adansefo ne Mormonfo gyidi ne nkyerԑkyerԑ a wᴐakyikyim no a ԑne kyerԑwsԑm nhyia no bi:
Nnipa dodow a wᴐwɔ ᴐsom abien yi mū no yԑ koma pafo, mpԑn pii wᴐabrabᴐ yԑ papa na wᴐnho tew a obiara bԑpԑ sԑ ɔne wᴐn bԑtraa. Nanso, wᴐama atorosom a nnipa aniso ԑte sԑ nokware som adaadaa wᴐn, na ԑde nnipa bebree agu honhom sum kabii mu.
“Sᾱ adiyifo ka sԑ sԑnkyerԑnne bԑsi, na ammamū a, na ᴐka sԑ mommma yԑnnkᴐdi anyame foforo akyi na yԑnsom wᴐn a mmunnntie no.”-Deuteronomium 13:1-13.
“Mmara ne adanse no de, sԑ adiyifo no kasa na ԑne no anhyia a, ԑnde na hann biara nni wᴐn mu.” -Yesaia 8:20 KJV.
“Na adiyifo a ᴐ kyerԑkyerԑ ntoro no de, ᴐyԑ dua na wᴐn wɔdi nakyi kᴐ ᴐseԑ mu.”-Yesaia 9:15-16 KJV
4. Sᾱ Mormonfo ne Yehowa adansefo yԑ kristofo ampa te sԑ yԑn a, dԑn enti na wᴐsoma asԑmpatrԑwfo ba yԑn pon ano, sԑ yԑnnye wᴐn gyidi ne wᴐnsom ntom?
Yosef Smith Jr (Deԑ ᴐde Mormon som bae) fa tu ne ho sԑ, wᴐ mfe 1820 no, Ͻsoro Agya ne Yesu Kristo yii wᴐn ho adi kyerԑ no sԑ ᴐsom ahorow nyinaa nnyԑ papa…efisԑ wᴐn gyidi yԑ abusude, na emu asomfo nyinaa abrabᴐ aporᴐw.(Yosef Smith-Abakᴐsԑm 1:19). Saa ara nso na Yehowa adansefo ka sԑ ᴐsom ahorow nyinaa ԑyԑ kristoman, Babilon atoro som fᾱ. Na gye sԑ obi de ne ho bᴐ Yehowa ahyehyԑde ansa wᴐannya nkwagye-Ɔwԑn Aban November 15:1981 kratafa 21.
Enti ԑnyԑ nwonwa sԑ Kristofo bu Yehowa adansefo ne Mormonfo som sԑ wᴐnnyԑ Kristosom mufo. Sԑ wᴐyԑ nokware Kristosom ahorow akuw akuw no bi a, ԑnde dԑn enti na wᴐsoma asԑmpatrԑwfo ma wᴐkᴐ afoforo a wᴐyԑ kristofo pon ano sԑ wᴐn nye wᴐnsom ntom? Sԑ nte saa, ԑnde dԑn enti na wᴐn ani bere denneennen kᴐ wᴐn a wᴐyԑ Kristofo pon ano, efisԑ wᴐnnyԑ Kristosom fᾱ. Mormonfo nhoma si so dua sԑ ampa wᴐyԑ Kristosom mapa,
“ᴐka sԑ na ᴐkae kyerԑ me sԑ hwԑ ᴐsom abien pԑ na wᴐagye wᴐn, biako yԑ Onyankopᴐn Oguanmaa asᴐreԑnna obiako no ne Ͻbonsam asᴐre.”-Nephi 14:10
Mormon nhoma toa so ka sԑ emu bԑn na ԑyԑ wᴐasᴐre? Sԑ wᴐasᴐre yԑ Onyankopᴐn Oguanmaa. So nkyekyem yi nkyerԑkyerԑ sԑ yԑnsom yԑ Ͻbonsam de? Sԑ ԑte saa, sԑnea Mormonfo nhoma kyerԑkyerԑ a, sԑ ampa yԑnsom yԑ Ͻbonsam de a ԑbԑyԑ dԑn na wᴐaka ne pefee sԑ wᴐyԑ Kristofo te sԑ yԑn?
Mormon nhoma no nnka nfa ho sԑ Kristosom akuw akuw ahorow no na ԑyԑ Ͻbonsam asᴐre wᴐ wᴐn nhoma no ndidi so mu. Nkyekyem a edi kan no (1 Nephi 14:9) ka sԑ fa asᴐre kԑse ne abusude a ne wura ne Ͻbonsam. Afei 1 Nephi 13:26 da saa ᴐsom porᴐw ne abusude a ԑnyԑ asᴐre foforo biara sԑ nea ne nsa ka Bible nkyerԑkyerԑ sԑnea asomafo a wodi kan som no te.
Nea ԑne Yehowa adansefo ne Mormonfo asԑm bᴐ abira no, na wᴐka sԑ ԑho behia sԑ wᴐsan de nokware Kristosom si hᴐ bio efisԑ awaefo sԑe nokware gyidi no. Yesu pae mo kae sԑ “Mԑsi m’asᴐrefie na asaman apon entumi ԑndwire ngu”. (Mateo 16:18). Esiane sԑ Yesu hyԑebᴐ sԑ ᴐbԑbᴐ n’asᴐrefie ho ban no, ԑnde na ԑbԑyԑ dԑn na Kristosom bԑsԑe kodwotᴐ a gyesԑ ᴐsom foforo bi sᾱ maso si hᴐ bio wᴐ asase so ԑnnԑ? Ͻsomafo Paulo bᴐᴐ kᴐkᴐ sԑ nnipa bi bԑsᴐre na wᴐatwe asuafo no bi adi wᴐn akyi bere a ᴐkae sԑ:
“Na minim sԑ me wu akyi mpataku atirimᴐdenfo bԑsᴐre wᴐn mu, na wᴐrennyԑ mo brԑbrԑ, bio nso nnipa bi bԑsᴐre mo mu aka nsԑm de atwe asuafo no adi wᴐn akyi”-Asomafo Nnwuma 20:29-31, NKJV)
Nokwasԑm ԑne sԑ yԑbԑyԑ nea yebetumi biara a tie kyerԑwsԑm no, na yԑa pԑԑpԑԑ nneԑma nyinaa ansa yԑagye Kristosom atom, efisԑ ᴐsom ahorow nyinaa se wᴐyԑ Kristo akyidifo.
“Na hwehwԑ biribiara mu pԑpԑԑpԑ na bata nea ԑyԑ papa ho.” –1Tesalonika 5:21
“Meho adwiriw me sԑ animanim yi a wᴐapo Kristono, akotie nkyerԑkyerԑ foforo a ԑyԑ soronko esiane sԑ nnipa binom ԑgyegye mo pԑsԑ wᴐsakra Yesu asԑmpa no. Na mpo sԑ yԑn anaa ᴐbᴐfo fi soro bԑka asԑmpa no a, na ԑne nea yԑka no nhyia a, ma Onnue.” -Galatifo 1:6-8
SԐ WOPԐ NSԐM PII A HWԐ:
NOKWASԐM A ƆWԐN ABAN ASAFO (WATCHTOWER SOCIETY) MPԐ SԐ WOHU
This post is also available in: Borɔfo Spanish Portuguese, Portugal Czech


text:
“Efisԑ minim sԑ Onyankopɔn nnyԑ nyinyim, saa ara na ɔnsesa da nanso ɔsesa fi mmeresanten nyinaa kosi mmeresanten nyinaa”
-Moroni 8:18 Mormon Nhoma
Enti Yosef Smith kyerԑkyerԑԑ sԑ Onyankopɔn nsesᾱ Da na bere biara Ɔnyԑ mmeresanten Nyankopɔn nna nyinaa?
“Merebԑka akyerԑ mo ɔkwan a Onyankopɔn bԑyԑԑ Onyankopɔn. Yԑdwennwen na yesusuwii sԑ Onyankopɔn yԑ Onyankopɔn fii mmeresanten, Me bɔ saa nsusuwi no gu….efisԑ mmere a atwaam no Ɔyԑ Onipa te sԑ yԑn ara, wiԑ Onyankopɔn ankasa, Agya no a nneԑma nyinaa hyԑ N’ase. W’atraa asase so te sԑ sԑnea Yesu ankasa bԑtraae no…-Yosef Smith Nkyerԑkyerԑ kratafa, 345-346.
So Yosef Smith Nyankopɔn no yԑ Nyankopɔn foforo”?
“Efi mmeresanten kosi mmeresanten mpo woyԑ Onyankopɔn”-Nnwom 90:2.
“Sᾱ Odiyifo bi sɔre mo mu ka sԑ momma yԑnnkodi anyame afoforo akyi a monnntie saa Odiyifo no nsԑm…na saa Odiyifo anaasԑ ɔdaesofo mno ԑsԑ sԑ mokum no…-Deutoronomium 13:1-3, 5


text:
Kumase
- You must specify a valid dialect. The possible valid parameters are: Akuapem, Asante, Fante.
Kumase: (Oseikrom) yɛ Gaana kuro keseɛ a ɛso sene Ghana nkuro nyinaa gyesɛ Nkran. Nnipa a ɛwɔ Kumasi bɛyɛ ɔpepepem mmuebsa (3,000,000)
Biribiara
Abakɔsɛm[edit]
Kumase abakɔsɛem firi Asantehene Nana Osei Tutu a ɔdi Kan bere so. Abakɔsem kyerɛsɛ,ɛn Nana Osei Tutu adamfo bi a woferɛ no Kɔmfo Anokye so na, Kumaseman yɛɛ kese. Wɔkyere se Kɔmfo Anokye duaa dua mmienu wo baabi a ene yi yɛferɛ no Kumase yi ene baabi a ene wɔfre no Kumawu. Dua no a woduaa no Kumawu no wuui maa ɛkaa Kumase dua no. Ɛno na ɛboa maa Kumase bɛyɛɛ Asanteman kuro keseɛ ne wɔn ahenkuro.
Eye Asantefoɔ kuro keseɛ a ɛhɔ na Asantehene, Otumfuoɔ Oseɛ Tutu a ɔtɔ so mmienu ahenfie wɔ. Ɛwɔ edwa keseɛ adwadifoɔ efiri atifi, anaafoɔ, apueɛ ne atoeɛ nyinaa bɛdi dwa dabiara. Asanteman afahye kese paa be Akwasidae.
Asantehene: Asantehene a, ɔte Sikadwa Kɔkɔɔ so, ebeye mfie edu nie na obedii ne wɔfa, Otumfuoɔ Opoku Ware ɔtɔ so mminenu adee. Asanteman do won ahenfo de ebuo ma won nyinaa sedee ese wo ]Gaanafoɔ ahenfo nyinaa mu.
Nwomasua[edit]
Adesua:Adesua anaa se nwoma sua mu no, se woyi Nkran firi ho a, kuro biara nni Ghana a ewɔ sukuu pii sen Kumasi. Sukuu pon ahodoo bebree na ewo ho. Emu atitire bi ne Kwame Nkrumah Suapɔn (Kwame Nkrumah University of Science and Technology (KNUST).Edin a nkurofoo taa de fre KNUST no ye Tek. Asukuufoɔ a esua adee wo KNUST beye mpem du num (15,000). Ghanaman man panin a odi kan, Osagyefo Dr. Kwame Nkrumah bere so na wo sii sukuu kesee yi. Saa sukuu pon yi atere ama sukuu nketewaa bebree nso hyehye mu. Ebi ne School of Medical Sciences, School of Engineering ne School of Agriculture.
Sukuu akesee bi nsoso ne sukuu pon a ede University of Education, Kumasi Campus, ene mmiensa bi a ennye aban dea te se KNUST. Ene Christian Service University College (CSUC), Ghana Baptist University ene Garden City University ewo Kumasi nkwantia kuro bi a yefre no Ankaase. Kumasi Polytechnic ene tikyafoo (akyerekyerefoo) sukuu mmienu nso a yefre won Wesley College of Education ene St. Louis College of Education ewo ho. Eyinom akyi no Mpanifoo Nko Animu Sukuu bebree nso so wo ho. Ebi ne Prempeh College, Opoku Ware, Ahmadiya ene Yaa Asantewaa.
Ayaresabea[edit]
Ayaresabea: Kumasi nso wo ayaresabea ahodoɔ a emu kesee no ne Ɔkɔmfo Anokye Ayaresabea. (KATH). Saa ayeresabea yi nso yɛ Kwame Nkrona Suapɔn nkrobata wɔde tete Adɔkotafoɔ Komfo Anokye Ayaresabea akyi no, ayaresabea nketewa bebree nso so wɔ Kumase mpotamu nso so ɛboa hwɛ Ayadep ahodoɔ pii.
Agodie[edit]
Agodie: bɔɔl ne agoro titire a ɛwɔ Kumaei ne ne mpotamu. Agodie ɛkuo baako a agye din yie ne Kumase Asante Kotoko. Wɔn adi kan wo akansie bebree wɔ Gaana ne amanano nyinaa. Wɔn mmrane ne "Asante Kotoko, wokum apem a apem bɛba" Akansie bɔɔl kuo baako a wɔn taa ne Kotoko hyia mu ene Nkran Haats a wɔn wɔ Nkran.


text:
NKYƐM A ƐTO SO ANUM
NNWOM 107-150
Onyankopɔn adɔe
1“Monna Awurade ase efisɛ oye; n’adɔe wɔ hɔ daa!” 2 Ti saa asɛm yi mu fa kamfo Awurade, mo a wagye mo. Wagye mo afi mo atamfo nsam.
3 Ɔde mo afi amanɔnne. Ɔde mo afi apuei ne atɔe, atifi ne anafo. 4 Ebinom nantew sare a ɔkwan nna mu so a wontumi nhu kwan mma kurom mmɛtena mu. 5 Ɔkɔm ne sukɔm dee wɔn maa wɔn anidaso sae. 6 Na wɔn haw mu, wɔfrɛɛ Awurade na ogyee wɔn fii wɔn haw mu. 7 Ɔde wɔn faa ɔkwan tee so baa kurom faako a wobetumi atena. 8 Ɛsɛ sɛ wɔda Awurade ase wɔ ne dɔ a ɛnsa no ne anwonwade a ɔyɛ maa wɔn no ho. 9 Wɔn a sukɔm de wɔn no, ɔma wɔn nsu nom na wɔn a ɔkɔm de wɔn no, ɔde nnepa ahyɛ wɔn ma. 10 Na ebinom a wɔyɛ nneduafo a wɔrehu amane wɔ nkɔnsɔnkɔnsɔn mu te mmɔborɔ ne sum mu, 11 efisɛ, wɔasɔre atia Otumfoɔ Nyankopɔn mmara na wɔabu n’ahyɛde so. 12 Adwuma a ɛyɛ den ma wɔbrɛe; wɔbɛtew ahwe na wɔrennya obi nso wɔn mu. 13 Afei wɔn haw mu, wɔfrɛɛ Awurade na ogyee wɔn amanehunu no mu. 14 Oyii wɔn fii wɔn mmɔborɔ ne esum no mu bubuu wɔn nkɔnsɔnkɔnsɔn no mu asinasin. 15 Ɛsɛ sɛ wɔda Awurade ase wɔ ne dɔ a ɛnsa da no ne anwonwade a ɔyɛ maa wɔn no ho. 16 Obubu kɔbere apon twitwa nnade mu.
17 Ebinom kwasea nti, wohuu amane wɔ wɔn bɔne ho. 18 Wohu aduan a, wontumi nnyina efisɛ, na wɔreyɛ awuwu. 19 Afei, wɔn haw mu, wɔfrɛɛ Awurade na ogyee wɔn fii wɔn amanehunu mu. 20 Ɔnam ne kasa so saa wɔn yare gyee wɔn fii damoa mu. 21 Ɛsɛ sɛ wɔda Awurade ase wɔ ne dɔ a ɛnsa da no ne anwonwade a ɔyɛ maa wɔn no ho. 22 Ɛsɛ sɛ wɔbɔ afɔre da no ase na wɔto ahosɛpɛw nnwom de kyerɛ nea wayɛ nyinaa.
23 Ebinom tenaa ahyɛn mu wɔ po so a na po so adwumayɛ na wofi mu didi. 24 Wohui sɛ Awurade tumi yɛ anwonwade wɔ po so nso. 25 Ɔkasae mmaa ahum fii ase tui na ɛwosowoo asorɔkye no. 26 Ahyɛn no pagyaw kɔɔ soro na ɛsan bɔ wuraa po no mu, kɔɔ ase pɛɛ. Saa amanehunu yi maa nnipa bo tui 27 ma wokyim tɔɔ ntintan sɛ asabofo. Wɔn suahu nyinaa ho amma mfaso. 28 Afei wɔn haw mu no, wɔfrɛɛ Awurade na ogyee wɔn fii wɔn haw no mu. 29 Ɔbrɛɛ ahum no ase na asorɔkye no yɛɛ dinn. 30 Ɛyɛɛ dinn no, wɔn ani gyei na ɔde wɔn baa hyɛngyinabea a na wɔpɛ sɛ wɔba hɔ no asomdwoe mu. 31 Ɛsɛ sɛ wɔda Awurade ase wɔ ne dɔ a ɛnsa da no ne anwonwade a ɔyɛ maa wɔn no ho. 32 Ɛsɛ sɛ wɔpae mu ka ne kɛseyɛ wɔ nnipa nyinaa anim na wɔkamfo no wɔ agyinatufo mpanyimfo anim.
33 Awurade maa nsubɔnten yoyowee koraa, na otwaa nsuwa teɛ a ɛteɛ so. 34 Ɔmaa asase pa danee sare a nkyene wɔ mu esiane amumɔyɛsɛm a na wɔn a wɔte hɔ no yɛ no nti. 35 Ɔsesaa sare maa nsu twitwaa mmura wɔ hɔ maa nsuwa nso bɔɔ asase kesee so. 36 Ɔmaa wɔn a ɔkɔm de wɔn tenaa hɔ na wɔkyekyeree kurow tenaa mu wɔ hɔ. 37 Woduaa mfuw no mu nnɔbae ne bobe na wotwaa nnɔbae bebree. 38 Ohyiraa ne nkurɔfo ma wɔwoo mma bebree. Wamma wɔn anantwi dodow no so antew.
39 Bere a wodii Onyankopɔn nkurɔfo so na wodii wɔn nya atirimmɔden so no, 40 ne bo fuw weretɔfo no ma wokyinkyinii sare a ɔkwan nna baabiara no so. 41 Nanso ogyee wɔn a ade ahia wɔn no fii wɔn ahokyere mu na ɔmaa wɔn abusua no ase trɛwee. 42 Atreneefo hu eyi ma wɔn ani gye na wɔma amumɔyɛfo nyinaa yɛ komm.
43 Momma wɔn a wɔyɛ anyansafo no nsusuw eyinom ho na wonhu Awurade dɔ a ɛwɔ hɔ daa no.


text:
Ɔmannyina mpaebɔ
1O Onyankopɔn, adɛn nti na woagyaa yɛn mu saa? Wo bo befuw wo nkurɔfo akosi wiase awiei? 2 Kae wo nkurɔfo a wo ara wuyii wɔn mmere pii a atwam de wɔn fi nkoasom mu bɛyɛɛ w’ankasa w’abusua no. Kae Sion bepɔw a da bi hɔ na wote so no.
3 Nantew fa saa amamfo yi so; yɛn atamfo na wɔasɛe biribiara a ɛwɔ asɔrefi hɔ. 4 W’atamfo teɛm nkonim so wɔ wo fi hɔ. Wɔasisi wɔn mfrankaa a ɛkyerɛ sɛ wɔadi nkonim. 5 Wɔte sɛ nnipa nnuabufo a wɔde wɔn mmonnua bu nnua gu. 6 Wɔde wɔn mmonnua ne wɔn nname sɛee mpongua no nyinaa. 7 Wobubuu wo fi no, na wɔtoo mu gya. Woguu faako a wɔsom wo hɔ no ho fi. 8 Wɔpɛe sɛ anka wɔtɔre yɛn ase; wɔhyew mmeae kronkron a ɛwɔ asase no so nyinaa.
9 Yɛn agyiraehyɛde kronkron no nyinaa kɔ. Adiyifo nyinaa asa na obiara nnim nna ko a eyi bedi. 10 O Onyankopɔn, w’atamfo bɛserew wo akosi da bɛn? Wɔbɛkasa atia wo din akosi daa daa? 11 Adɛn nti na wompɛ sɛ woboa yɛn? Adɛn na woabobɔw wo nsa agu w’akyi?
12 Nanso woyɛ yɛn hene fi mfitiase, O Onyankopɔn. Woagye yɛn nkwa mpɛn pii. 13 Wonam w’ahoɔden tumi so kyɛɛ po mu abien, na wopɛtɛw nsu mu atweaseɛ ti. 14 Wopɛtɛw bonsu ti na wode ne nam maa sare so mmoa wee. 15 Womaa nsuwa ne nsuti teɛe na womaa nsu akɛse yoyoe. 16 Wobɔɔ awia ne anadwo. Wode owia ne ɔsram sii wɔn tenabea.
17 Wokyerɛɛ nea ɛsɛ sɛ asase ano kɔpem. Wobɔɔ ahohuru ne awɔw. 18 Nanso kae, O Awurade, sɛ w’atamfo serew wo sɛ woyɛ kronn nam so bu wo animtia.
19 Nyaw wo nkurɔfo a wonni boafo no mma wɔn atamfo atirimɔdenfo no. Mma wo werɛ mmfi nnipa a wɔtaa wo no! 20 Kae apam a wo ne yɛn hyehyɛe no. Basabasayɛ wɔ asase no tweaa so sum mu baabiara. 21 Ma wɔn a wɔhyɛ wɔn so no anim ngu ase. Ma ahiafo ne mmɔborɔfo nkamfo wo. 22 Ma wo ho so, Onyankopɔn, na yi wo ho adi! Kae sɛ nnebɔneyɛfo serew wo daa nyinaa. 23 Mma wo werɛ mmfi abufuw nteɛteɛm ne gyegyeegye a w’atamfo yɛ no.


text:
Ɔbea no ne ɔtweaseɛ no
1Afei nsɛnkyerɛnne kɛse bi daa ne ho adi wɔ soro. Ɔbea bi, na n’atade yɛ owia a ɔsram wɔ ne nan ase, na nsoromma dumien ahenkyɛw hyɛ no. 2 Na ɔyem a ɔrebɛwo, na awoyaw nti, na ɔresu.
3 Nsɛnkyerɛnne kɛse foforo bi daa ne ho adi wɔ soro. Ɔwɔ kɔkɔɔ kakraka bi, na ne ti yɛ ason na ɔwɔ mmɛn du a ahenkyɛw hyehyɛ biara so. 4 Ɔde ne dua twee nsoromma a ɛwɔ soro no mu nkyɛm abiɛsa mu baako tow wɔn guu fam. Ogyinaa ɔbea a ɔrewo no anim sɛnea ɛbɛyɛ a ɔwo ɔba no to hɔ ara pɛ, ɔbɛfa abofra no awe. 5 Afei ɔbea no woo abarimaa a, ɔde nsa a ɛyɛ den bedi aman nyinaa so. Nanso wohwim abofra no kɔɔ Onyankopɔn ne n’ahengua ho. 6 Ɔbea no guan kɔɔ sare so baabi a Onyankopɔn asiesie ama no a wɔbɛhwɛ no yiye wɔ nnafua apem ahanu ne aduosia mu.
7 Afei ɔko sii soro hɔ. Mikael ne n’abɔfo ko tiaa ɔwɔ no, ɛnna ɔno nso ne n’abɔfo ko tiae. 8 Nanso wodii ɔwɔ no so na wɔamma ɔne n’abɔfo antena soro bio. 9 Wɔtow ɔwɔ kakraka no kyeneee. Ɔno ne ɔwɔ dedaw no a wɔfrɛ no ɔbonsam a, ɔdaadaa wiase nyinaa no. Wɔtow no guu fam a n’abɔfo nyinaa ka ne ho.
10 Afei metee nne dennen bi wɔ soro a ɛka se, “Afei na Onyankopɔn nkwagye aba! Afei na Onyankopɔn akyerɛ ne tumi sɛ ɔyɛ Ɔhene! Afei na Mesia akyerɛ ne tumi, efisɛ, yɛn nuanom no ahohorabɔni a ogyinaa Onyankopɔn anim bɔɔ wɔn ahohora awia ne anodwo no, na wɔapam no afi soro no. 11 Yɛn nuanom no nam Oguammaa no mogya so ne nokware a ɔdaa no adi so dii ne so nkonim. Na wɔasiesie wɔn ho sɛ wɔde wɔn nkwa bɛto hɔ na wɔawuwu. 12 Enti mo ɔsoro ne mo a motete hɔ no, momma mo ani nnye. Afei asase ne ɛpo nnue! Efisɛ, ɔbonsam no atoa mo na ne bo afuw efisɛ, onim sɛ, ne bere a aka sua.”
13 Bere a ɔwɔ no hui sɛ wɔatow no agu asase so no, ɔtaa ɔbea a wawo abarimaa no. 14 Wɔmaa no akɔre ntaban akɛse abien sɛnea ɛbɛyɛ a obetumi atu akɔ baabi a ɔwɔ wɔ sare so hɔ a wɔbɛhwɛ no mfe abiɛsa ne fa sɛnea ɔwɔ no renni n’akyi bio.
15 Afei ɔwɔ no puw nsu te sɛ asubɔnten dii ɔbea no akyi sɛnea ɛbɛyɛ a ɛbɛfa no. 16 Nanso asase boaa ɔbea no. Ebuee n’anom nom nsu a ɔwɔ no puw guu hɔ no nyinaa. 17 Ɔwɔ no bo fuw ɔbea no, enti ɔkɔe de ntɔkwaw kɔkaa ɔbea no asefo a wɔaka no a ɛyɛ wɔn a wodi Onyankopɔn mmara so na wogye nokware a Yesu ada no adi no di no. Na ɔkogyinaa mpoano hɔ.


text:
NKYƐM A EDI KAN
NNWOM 1-41
Ɔtreneeni ne ɔdebɔneyɛfo
1Nhyira nka onipa a ontie nnebɔneyɛfo afotu, na onni nnebɔneyɛfo nneyɛe akyi, na onni wɔn a wodi fɛw nso akyi. 2 Na mmom, ɔde anigye di Awurade mmara so, na odwen ho awia ne anadwo nyinaa. 3 Ɔte sɛ nnua a enyin wɔ asuten ho, na ɛsow aba bere a ɛsɛ mu a ne nhaban no nguan. Odi nkonim wɔ biribiara a ɔyɛ mu.
4 Nanso nnebɔneyɛfo nte saa; wɔte sɛ ntɛtɛ a mframa bɔ gu. 5 Onyankopɔn bebu nnebɔneyɛfo fɔ, na wɔatew wɔn afi ne nkurɔfo ho. 6 Awurade kyerɛ atreneefo kwan, na ɔbɔ wɔn ho ban. Na nnebɔneyɛfo de, wɔrekɔ wɔn sɛe mu.


text:
Spelling mistakes of Fiestaware:
With term Fiestaware
the following 122 typos were generated:
biestaware, ciestaware, diestaware, eiestaware, f+iestaware, f7estaware, f8estaware, f9estaware, feeestaware, feistaware, festaware, ffiestaware, fi+estaware, fi2staware, fi3staware, fi4staware, fiastaware, fidstaware, fie+staware, fieataware, fiectaware, fiedtaware, fieestaware, fieetaware, fieqtaware, fies+taware, fies4aware, fies5aware, fies6aware, fiesatware, fiesaware, fiesdaware, fiesfaware, fiesgaware, fieshaware, fiesraware, fiesstaware, fiest+aware, fiesta+ware, fiesta1are, fiesta2are, fiesta3are, fiestaaare, fiestaare, fiestaaware, fiestaawre, fiestadare, fiestaeare, fiestaqare, fiestasare, fiestaw+are, fiestawa+re, fiestawa3e, fiestawa4e, fiestawa5e, fiestawaare, fiestawade, fiestawae, fiestawaee, fiestawaer, fiestawafe, fiestawage, fiestawar, fiestawar2, fiestawar3, fiestawar4, fiestawara, fiestaward, fiestawaree, fiestawarf, fiestawari, fiestawarr, fiestawarre, fiestawars, fiestawarw, fiestawarä, fiestawate, fiestawere, fiestawqre, fiestawrae, fiestawre, fiestawsre, fiestawware, fiestawwre, fiestawxre, fiestawzre, fiesteware, fiestqware, fiestsware, fiesttaware, fiestwaare, fiestware, fiestwware, fiestxware, fiestzware, fiesyaware, fietaware, fietsaware, fiewtaware, fiextaware, fieztaware, fifstaware, fiiestaware, fiistaware, firstaware, fisetaware, fisstaware, fistaware, fiwstaware, fiästaware, fjestaware, fkestaware, flestaware, foestaware, fuestaware, giestaware, iestaware, ifestaware, phiestaware, riestaware, tiestaware, viestaware


text:
Osufrɛ
1Awurade Nyankopɔn, m’agyenkwa, misu da mu no nyinaa, na anadwo nso meba w’anim. 2 Tie me mpaebɔ na tie me sufrɛ na boa me. 3 Ɔhaw bebree ato me a mereyɛ awu. 4 Mete sɛ afoforo a wɔreyɛ awu no. M’ahoɔden nyinaa asa. 5 Wɔagyaa me ama awufo. Mete sɛ obi a wɔakum no na ɔda damoa mu; mete sɛ wɔn a wɔn werɛ afi wɔn koraa a woboa wɔn a ɛnyɛ ye no.
6 Woatow me akyene damoa ase ne amoa donkudonku a esum wɔ mu mu. 7 W’abufuw wɔ me so denneenen, na abufuw no asorɔkye aka me ahyɛ n’ase ayam me. 8 Woama m’afɛfo apa me na woama me nso makyi wɔn. Maka mfinimfini na mintumi nguan. 9 M’aniwa yɛ mmerɛw ma amanehunu. Awurade, da biara mefrɛ wo na mema me nsa so bɔ wo mpae.
10 Woyɛ anwonwade kyerɛ awufo? Wɔsɔre kamfo wo? 11 Wɔka wo dɔ a ɛnsa da no ho asɛm wɔ damoa mu, anaa wo nokware ho asɛm wɔ ɔsɛe kurom? 12 Wohu w’anwonwade no wɔ sum kurom, anaa wo papayɛ no wɔ awerɛfiri asase so?
13 Awurade, mefrɛ wo sɛ boa me; anɔpa biara mebɔ wo mpae. 14 Adɛn nti na wopo me, Awurade? Adɛn nti na woayi w’ani afi me so? 15 Mahu amane fi me mmofraase na mebɛn owu. W’asotwe ama makisa. 16 W’abufuwhyew bubu me. Ɔtaa a wotaa me no sɛe me. 17 Daa nyinaa, wotwa me ho hyia sɛ nsuyiri. Wofi afanan nyinaa ka me hyɛ. 18 Woama me nnamfobrɛbo apa me, na esum nko na abɛyɛ me hokafo.


text:
Yohane Adiyisɛm 22 Nkwa Asem (NA-TWI)
Nkwa asubɔnten
22 Ɔbɔfo no kyerɛɛ me nkwa asubɔnten a ani tew kronnyenn sɛ ahwehwɛ a efi Onyankopɔn ne Oguammaa no ahengua so 2 a, ɛteɛ fa kurow no abɔnten mfinimfini. Asu no fa biara nkwa dua si hɔ a afe biara ɛsow aba mpɛn dumien na ɔbosom biara pɛnkoro. Ɛso ahaban no, na wɔde sa aman ahorow no yare.
3 Biribiara a ɛwɔ Onyankopɔn nnome ase no nkɔ kurow no mu. Wobehu Onyankopɔn ne Oguammaa no ahengua wɔ kurow no mu na n’asomfo bɛsom no. 4 Wobehu n’anim na wɔbɛkyerɛw ne din agu wɔn moma so. 5 Ade rensa wɔ hɔ bio na akanea anaa hann ho nhia efisɛ, Awurade Nyankopɔn bɛyɛ wɔn hann na wobedi ade sɛ ahene daa daa.
Kristo ba
6 Afei ɔbɔfo no ka kyerɛɛ me se, “Saa nsɛm yi yɛ nokware a wode wo ho to so a, eye. Na Awurade Nyankopɔn a ɔde Honhom ma adiyifo somaa ne bɔfo sɛ ɔmmɛkyerɛ n’asomfo nea ɛbɛba nnansa yi ara no.” 7 Yesu kae se, “Muntie! Mereba nnansa yi ara. Nhyira nka wɔn a wotie adiyisɛm a ɛwɔ saa nhoma yi mu no!”
8 Me, Yohane mate na mahu saa nneɛma yi nyinaa. Na metee ne nyinaa, huu ne nyinaa wiei no, mibutuw ɔbɔfo no a ɔkyerɛɛ me saa nneɛma yi nyinaa nan ase som no. 9 Nanso ɔka kyerɛɛ me se, “Nyɛ saa! Meyɛ ɔsomfo te sɛ wo nuanom adiyifo ne wɔn a wodi nhoma yi mu nsɛm no so no ara pɛ. Som Onyankopɔn!”
10 Na ɔka kyerɛɛ me se, “Nyɛ saa adiyisɛm a ɛwɔ nhoma yi mu no asumasɛm, efisɛ, bere abɛn sɛ saa nhoma yi nyinaa ba mu. 11 Obiara a ɔyɛ ɔdebɔneyɛfo no nkɔ so nyɛ ɔdebɔneyɛfo, na nea ɔyɛ fi no nkɔ so nyɛ fi; nea ɔyɛ papa no nkɔ so nyɛ papa, na nea ɔyɛ Kronkron no nkɔ so nyɛ Kronkron.”
12 Yesu se, “Muntie! Mereba nnansa yi ara! Mede m’abasobɔde bɛbrɛ obiara sɛnea obiara dii ne dwuma.
13 Mene Alfa ne Omega, nea edi kan ne nea etwa to, mfitiase ne awiei. 14 Nhyira nka wɔn a wɔhoro wɔn ntade na efi, na wɔn a wɔwɔ ho kwan sɛ wodi nkwa dua no aba na wɔfa kurow no pon no mu.
15 “Na kurow no akyi na akraman ne adutofo ne aguamanfo ne awudifo ne abosonsomfo ne wɔn a wɔpɛ atoro na wodi no nyinaa wɔ. 16 Me, Yesu, na masoma me bɔfo sɛ ɔmmɛbɔ mo saa nhoma yi nyinaa ho amanneɛ wɔ asafo mu. Meyɛ Dawid busuani. Mene anɔpa nsoromma a ɛhyerɛn no. 17 Honhom no ne ayeforoyere no se, “Ɛsɛ sɛ obiara a ɔte saa asɛm yi nso ka se, ‘Bra!’ Na nea osukɔm de no no mmra; na nea ɔpɛ no nso ommegye nkwa nsu no kwa.”
Awiei
18 Me, Yohane, mebɔ obiara a ɔte saa adiyisɛm a ɛwɔ nhoma yi mu kɔkɔ se: Sɛ obi de bi ka ho a, Onyankopɔn de asotwe bɛka ne haw a wakyerɛ mu wɔ saa nhoma yi mu no ho. 19 Na sɛ obi nso yi bi fi adiyisɛm a ɛwɔ saa nhoma yi mu no mu a, Onyankopɔn beyi ne kyɛfa a obenya wɔ nkwa dua no aba no ne kurow Kronkron a wɔakyerɛkyerɛ mu wɔ nhoma yi mu no mu no.
20 Nea odi nhoma yi ho adanse no ka se, “Nokware! Mereba nnansa yi ara!” Ɛnyɛ saa. Bra, Awurade Yesu!
21 Yɛn Awurade Yesu Kristo adom nka mo nyinaa. Amen.


text:
Biakoyɛ
1Me a esiane sɛ mesom Awurade nti meyɛ odediani no hyɛ mo sɛ montena ase mma ɛmfata ɔfrɛ a wɔafrɛ mo mu no. 2 Bere biara munnwo, monyɛ dinn na montɔ mo bo ase. 3 Daa momma Honhom no nni mo kan na mo ne mo ho mo ho ntena ase asomdwoe mu.
4 Nipadua baako ne Honhom baako na ɛwɔ hɔ sɛnea anidaso baako a Onyankopɔn nam so afrɛ mo wɔ hɔ no. 5 Awurade baako, gyidi baako ne asubɔ baako na ɛwɔ hɔ. 6 Onyankopɔn a ɔyɛ nnipa nyinaa Agya no a ɔsan yɛ yɛn nyinaa Awurade no, na ɔnam yɛn nyinaa so di dwuma na ɔwɔ yɛn nyinaa mu no, na ɔwɔ hɔ. 7 Yɛn mu biara wɔ akyɛde bi a Kristo de ama yɛn.
8 Kyerɛwsɛm no ka se, “Bere a ɔkɔɔ soro no, ɔfaa nneduafo bebree kaa ne ho; ɔmaa nnipa akyɛde.” 9 Afei, “ɔkɔɔ soro” no ase kyerɛ dɛn? Ase kyerɛ sɛ, nea edi kan no, ɔbaa fam, asase ase pɛɛ. 10 Enti nea ɔbaa fam no ara na ɔkɔɔ soro kɔhyɛɛ wim nyinaa.
11 Ɔno na “ɔmaa nnipa akyɛde” no; oyii ebinom ma wɔbɛyɛɛ asomafo, afoforo bɛyɛɛ adiyifo, afoforo bɛyɛɛ asɛmpakafo. Ebi bɛyɛɛ asɔfo ne akyerɛkyerɛfo.
12 Ɔyɛɛ eyi de siesiee Onyankopɔn nkurɔfo nyinaa maa Kristo adwumayɛ na wɔnam so ama Kristo nipadua no agyina. 13 Enti yɛnam yɛn gyidi ne yɛn nimdeɛ a yɛwɔ wɔ Onyankopɔn Ba no ho no bɛyɛ baako. Yɛbɛyɛ nnipa a wɔn adwenem abue na wobehu pɛ a Kristo yɛ no bi yɛn mu.
14 Yɛrenyɛ mmofra a nnipa bi nam wɔn nkyerɛkyerɛ so kyerɛkyerɛ afoforo, daadaa wɔn de wɔn kɔ mfomso mu no bi bio. 15 Mmom, sɛ yɛtena ase nokware ne ɔdɔ honhom mu a, yebenyin wɔ Kristo a ɔyɛ asafo no Ti mu. 16 Ne nti na honam no akwaa horow suso ne ho ne ho mu nam ɔdɔ mu nyin bere a wɔn mu biara di ne dwuma no.
Tena ase ɔbra foforo no mu
17 Mede Awurade din bɔ mo kɔkɔ sɛ, monntena ase bio sɛ Amanamanmufo a wonni adwene pa bi, 18 na esum aduru wɔn adwene no. Wonni kyɛfa wɔ asetena a Onyankopɔn ma no mu efisɛ, wɔapirim wɔn koma. 19 Wɔn ani nwu hwee. Wɔagyaa wɔn ho ama bɔne na wɔyɛ afide ahorow nyinaa bi a wonnu wɔn ho.
20 Ɛnyɛ saa na musua faa Kristo ho. 21 Ɛyɛ nokware sɛ motee ne nka, na sɛ moyɛ n’akyidifo nti, wɔkyerɛɛ mo nokware a ɛwɔ Yesu mu. 22 Enti montew mo ho mfi mo suban dedaw no a ɛde mo kɔɔ nnaadaa mu no ho. 23 Ɛsɛ sɛ wɔyɛ mo koma ne mo adwene foforo koraa 24 na montena ase wɔ suban foforo a wɔbɔɔ no Onyankopɔn sɛso a ɛda abrabɔ pa a ɛteɛ na ɛyɛ kronn no mu no.
25 Munntwitwa atoro nkyerɛ mo ho mo ho. Obiara nni nokware nkyerɛ ne nua, efisɛ, yɛn nyinaa yɛ nnipa baako wɔ Kristo nipadua mu. 26 Sɛ wo bo fuw a, mma w’abufuw no mfa wo nkɔ bɔne mu na mma ade nnkye w’abufuw so. 27 Mma ɔbonsam kwan.
28 Ɛsɛ sɛ obi a ɔbɔ korɔn no gyae korɔnbɔ no na ɔnam so aboa ahiafo. 29 Mma kasa bɔne mfi w’anom na mmom ka kasa pa na aboa afoforo wɔ nea ehia wɔn mu ne wɔn a wotie mo no.
30 Monnhyɛ Onyankopɔn Honhom Kronkron a wɔnam so ahyɛ mo nkwagye ho bɔ no awerɛhow.
31 Munnyae anoɔyaw, bo bɔne, abufuw, ateɛteɛ, ayeyawyeyaw ne ɔtan nyinaa. 32 Monyɛ mo ho mo ho adɔe na momfa mo mfomso nkyekyɛkyekyɛ mo ho mo ho sɛnea Onyankopɔn nam Kristo so de mo bɔne kyɛɛ mo no.


text:
Luka 24 Nkwa Asem (NA-TWI)
Owusɔre
24 Kwasida anɔpahema, mmea no de nnuhuam ne ngo no kɔɔ ɔboda no so. 2 Woduu hɔ no, wohui sɛ wɔapirew ɔbo a wɔde hinii ɔboda no ano no afi hɔ. 3 Na wɔkɔɔ ɔboda no mu no, na Yesu amu no nna hɔ.
4 Wɔde ahodwiriw gyina hɔ no, amonom hɔ ara, mmarima baanu bi a wɔhyehyɛ ntade fitafitaa a ani hyerɛn begyinagyinaa wɔn nkyɛn. 5 Mmea yi koma tui na wɔkotokotow wɔn na mmarima no bisaa wɔn se, “Adɛn nti na morehwehwɛ ɔteasefo wɔ awufo mu? 6 , 7 Onni ha. Wasɔre! Monnkae asɛm a ɔka kyerɛɛ mo bere a na ɔwɔ Galilea no se, ‘Etwa sɛ wɔde Kristo no hyɛ nnebɔneyɛfo nsa na wɔbɔ no asɛnnua mu na ne nnansa so wasɔre bio no?‘“
8 Mmea no kaee asɛm no no, 9 wɔde ahoɔhare fii ɔboda no so bɛkaa nea wohui no nyinaa kyerɛɛ asuafo dubaako no ne wɔn a wɔwɔ hɔ no nyinaa. 10 Mmea a wɔkɔɔ ɔboda no so a wɔbɛkaa saa asɛm yi no ne Maria Magdalene ne Yohana ne Yakobo ne na Maria ne afoforo bi. 11 Wɔn nsɛm a wɔbɛkae no yɛɛ wɔn sɛ anansesɛm bi enti wɔannye anni.
12 Ɛwom sɛ nnipa no annye asɛm no anni de, nanso Petro de, otuu mmirika kɔɔ ɔboda no so, kotow hwɛɛ mu, hui sɛ nwera a wɔde kyekyeree Yesu ho no gu hɔ. Ɔsan baa fie a na ɔnte nea ohui no ase.
Emaus kwan so
13 Da no ara asuafo no mu baanu siim sɛ wɔrekɔ akuraa bi a wɔfrɛ no Emaus a efi Yerusalem rekɔ hɔ no bɛyɛ sɛ akwansin ason. 14 Wɔrekɔ no nyinaa na asɛm a asi no ho nkɔmmɔ ara na wɔredi. 15 Wogu so redi nkɔmmɔ na wɔregye wɔn ho akyinnye no, Yesu bɛkaa wɔn ho ne wɔn bɔɔ anan kɔe. 16 Wohui sɛ obi ka wɔn ho de, nanso wɔantumi anhu sɛ ɛyɛ Yesu.
17 Obisaa wɔn se, “Nkɔmmɔ bɛn na moredi a mo werɛ ahow mo ho yi?” 18 Na wɔn mu baako a wɔfrɛ no Kleopa bisaa no se, “Wo nko ara ne ɔhɔho a wowɔ Yerusalem a wontee nsɛm a asisi hɔ nnansa yi no?”
19 Obisaa wɔn se, “Nsɛm bɛn?” Wobuaa no se, “Nsɛm a ɛfa Nasaretni Yesu a ɔyɛ odiyifo a ɔwɔ tumi wɔ nneyɛe ne ɔkasa mu wɔ Onyankopɔn ne nnipa nyinaa anim no ho, 20 ne sɛnea asɔfo mpanyin ne yɛn mpanyimfo kyeree no de no kɔɔ aban mu sɛ wommu no kumfɔ a wɔbɔɔ no asɛnnua mu no ho. 21 Yɛn de, na yɛn ani da so sɛ ɔno na ɔrebegye Israel, na bio nnansa ni a saa asɛm yi sii. 22 Na mmea bi nso a wɔyɛ Yesu akyidifo sɛ yɛn ara ama yɛn ho adwiriw yɛn. Wotuaa nhema kɔɔ ɔboda no so, 23 nanso wɔanhu n’amu no. Wɔsan bɛka kyerɛɛ yɛn se, wɔahu ɔsoro abɔfo ma wɔaka akyerɛ wɔn se, Yesu te ase. 24 Yɛn mu binom tuu mmirika kɔhwɛe na ampa ara, na Yesu amu no nni hɔ sɛnea mmea no kae no ara pɛ.”
25 Yesu ka kyerɛɛ wɔn se, “Adwenemuharefo a munni gyidi; ɛyɛ mo den sɛ mubegye nea adiyifo no aka no nyinaa adi. 26 Wɔanhyɛ ho nkɔm sɛ, ɛsɛ sɛ Kristo no behu amane ansa na wakɔ n’anuonyam mu anaa?” 27 Na ofii Mose ne adiyifo no so kyerɛkyerɛɛ wɔn nsɛm a ɛfa ne ho wɔ Kyerɛwsɛm no mu no nyinaa ase.
28 Woduu Emaus kurotia no, Yesu pɛe sɛ anka ɔtoa n’akwantu no so. 29 Nanso wɔsrɛɛ no, san no sɛ ɔnna wɔn nkyɛn, efisɛ, na ade reyɛ asa nti, ɔsanee ne wɔn kɔɔ fie. 30 Bere a wɔte adidii no, Yesu bɔɔ mpae, daa Onyankopɔn ase, faa abodoo bubuu mu de maa wɔn. 31 Amonom, wɔn ani so tetew wɔn maa afei wohui sɛ ɛyɛ Yesu. Ɛhɔ ara, otu yerae.
32 Na afei wosisesisee wɔn ho wɔn ho sɛnea Kyerɛwsɛm no mu nsɛm a ɔka kyerɛɛ wɔn bere a na wɔnam kwan so no si fa kaa wɔn koma no.
33 Ntɛm ara, wɔsan wɔn akyi baa Yerusalem bɛtoo asuafo dubaako no ne wɔn a na wɔka wɔn ho no sɛ wɔahyia. 34 Woduu hɔ no, wɔbɔɔ wɔn amanneɛ se, “Ampa ara, Awurade asɔre afi awufo mu. Wayi ne ho adi akyerɛ Simon.”
35 Baanu a wofi Emaus bae no nso bɔɔ wɔn amanneɛ sɛnea Yesu bɛtoo wɔn Emaus kwan so na wɔantumi anhu sɛ ɛyɛ ɔno kosii bere a obubuu abodoo mu de maa wɔn no ansa.
Yesu yi ne ho adi bio
36 Wogu so rebɔ amanneɛ no, prɛko pɛ, Yesu bepuee hɔ, kyiaa wɔn se, “Asomdwoe nka mo!” 37 Wɔn nyinaa bobɔɔ birim, suroe efisɛ, na wosusuw sɛ wɔahu ɔsaman.
38 Obisaa wɔn se, “Adɛn na mo koma atutu na munnye nni nso sɛ ɛyɛ me? 39 Monhwɛ me nsam ne me nan. Ɛyɛ me! Momfa mo nsa nka me nhwɛ; efisɛ, ɔsaman nni honam ne nnompe sɛnea muhu sɛ mewɔ bi yi.”
40 Ɔkasa wiei no, ɔde ne nsa ne ne nan kyerɛɛ wɔn. 41 Anigyetraso ne ahodwiriw nti, amma wɔannye anni sɛ ɛyɛ ɔno. Obisaa wɔn se, “Mowɔ biribi wɔ ha a mubedi anaa?”
42 Wɔmaa no apataa sin bi a wɔatoto 43 ma ogye wee wɔ wɔn anim hɔ ara.
44 Na ɔka kyerɛɛ wɔn se, “Eyi ne me nsɛm a meka kyerɛɛ mo bere a na me ne mo wɔ hɔ no se, ɛsɛ sɛ biribiara a wɔakyerɛw afa me ho wɔ Mose Mmara ne Adiyifo nhoma ne Nnwom mu no ba mu.”
45 Afei obuee wɔn adwene mu ma wɔtee Kyerɛwsɛm a ɛfa ne ho no ase. 46 Ɔka kyerɛɛ wɔn se, “Wɔakyerɛw se, ɛsɛ sɛ Kristo no hu amane na owu na ne nnansa so, wasɔre afi awufo mu. 47 Na wobefi ase wɔ Yerusalem de ne din akɔka adwensakra ne bɔnefafiri ho nsɛm akyerɛ amansan. 48 Mone eyinom nyinaa ho adansefo.
49 “Mɛsoma Honhom Kronkron no na waba mo so sɛnea m’agya hyɛɛ ho bɔ no. Na monnkɔ baabiara; montena ha nkosi sɛ Honhom Kronkron no de tumi a efi soro no bɛba abɛhyɛ mo ma.”
Yesu sorokɔ
50 Yesu ne asuafo no bɔɔ anan koduu Betania kurotia na ɔmaa ne nsa so hyiraa wɔn. 51 Ogu so rehyira wɔn no wɔmaa no so kɔɔ soro. 52 Na wɔsɔree no de anigye san kɔɔ Yerusalem. 53 Na daa wɔwɔ asɔredan no mu hɔ yi Onyankopɔn ayɛ.


text:
LYRIC
[Hook]
ɛbɛ mia wo ama w’akam sɛ
Me de me flow no be mia wo ama w’akam sɛ
Punch no bɛ bɔ wo ama w’akam sɛ
[Verse 1]
Tie! Me nni bi na me te dɛɛm dwen me ho na obi de ne kasa pii dwa m’aso mu sɛ ɔ-dare me sɛ me yɛ barima a me nsi me bo na me nfa no nkɔ kasahare akansie na ɔno na okuta tongue-twisiting
Hwɛ no, fiti mmerɛ a me droppe “Lay Away” kɔ bisa Ghanafoɔ, nobody dey fit do am like I do am
Cos ɛmmerɛ a mehyɛɛ aseɛ sɛ me rappe deɛ na mo mo susua nti me bue m’ano a please stop, listen
Mo de mo kalabuley rap no bɛ toto King Sark
Yɛ a na me bo so nfono me koraa na mepɛsɛ me fe
Kɔ kɔ checke me record, mmerɛ a na me yɛ kasahare no na me dominate like I dey do right now
Gucci rap no afiri Lamborghini, Maserati, sɛ me starte pɛ wobɛte gboom na wo yɛm ahye wo
Mma mo nfa mo nkoraa nneɛma no mmɛhyɛ me abufuo na me pie a, ɛnneɛ chale hommie you for back down
Sodom and Gomorrah ntɔkwa na mo hwehwɛ deɛ a mo mbra na me nserve mo na tackashie no a moyɛ no m’apa ho dada
Me nni bi koraa mpo no na ɛnnyɛ me kakra a me de bɛ massacre beat no ama n’aka ne dompe
Bitch ass niggas a mo de me din adane marketing tool na dabiaa mo tete radio so na ‘fvck Sark’
Sɛdeɛ ɛbɛyɛ a mo bɛnya mo daily bread afei na m’aba mo so
Mo npepa moanim mɔ osey
[Hook]
ɛbɛ mia wo ama w’akam sɛ
Me de me flow no be mia wo ama w’akam sɛ
Punch no bɛ bɔ wo ama w’akam sɛ
Ama w’akam sɛ, w’akam sɛ, ama w’akam sɛ (x2)
[Verse 2]
Me na m’aba na m’ayɛ no kyaka kyaka basabasa sɛ me bu mo muthafocka
Hwɛ me de rap tu mo kaka
Mo nfa mo nkukukaka, na mo nkɔ pɛ baabi papa
Na mo gyina Kibi na commot for there, you be rapper
Kɔm de wo papa
Hwɛ m’agye me din wɔ Paga
Te me nwom a na w’ataba, one more, kabakaba
Nobody be badder badder
AK, kagakaga
Ghana, me na me yɛ kapo papapapa
Nyɛ nneɛ wobɛ kyerɛ me na mɛyɛ
Me nipa dua no Aluminium, bauxite, gold na yɛde afra
Me na me kuta the master key
Sɛ mo yɛ biribi na me nka ho a gye sɛ me ka sɛ obiaa mmra
Forgette yawa no na w’apɛde no na gye nsam
Sɛ me te chain a mewu nti ma me nwu no kora kora
Nyɛ moafɛ ne me
Medeɛ mo goro me ho a mɛ murder wo na me de woayɛ aponkye nkrakra
Adɛn na mo firi sɛ mo aweakie me bolt joint
Kɔ na kɔhwɛ score board mo wɔ low point
Yɛse nnipa bɛba nnipa bɛba nso,
Still ah me na me kuta ahenkyɛ no, ma m’asom ndwo me, no noise
Work too hard for you bomb ass niggas
Don’t fuck around like a port side nigga
Me firi kasahare, Adom FM adaworoma
We are big, and we still getting bigger
[Hook]
ɛbɛ mia wo ama w’akam sɛ
Me de me flow no be mia wo ama w’akam sɛ
Punch no bɛ bɔ wo ama w’akam sɛ
Ama w’akam sɛ, w’akam sɛ, ama w’akam sɛ
ɛbɛ mia wo ama w’akam sɛ
Me de me flow no bɛ bɔ wo ama w’akam sɛ
ɛbɛ sɔ wo kɔn ama w’akam sɛ
Ama w’akam sɛ, w’akam sɛ, ama w’akam sɛ


text:
Oguanhwɛfo pa no
1“Mereka nokware akyerɛ mo, onipa biara a ɔmfa nguandan kwan ano na ɔforo kɔ mu no yɛ owifo. 2 Onipa a ɔfa ɔkwan ano kɔ mu no ne oguanhwɛfo no. 3 Ɔpon no anohwɛfo no bue pon no ma no, na sɛ ɔfrɛ nguan no nso a, wɔte ne nne ma ɔde wɔn fi adi. 4 Sɛ ɔde wɔn fi adi a, odi nguan no anim na nguan no nso di n’akyi, efisɛ, wɔte ne nne. 5 Wɔrenni onipa foforo biara akyi. Na sɛ ɔfrɛ wɔn a, wɔremma, efisɛ, wɔnte ne nne.”
6 Yesu buu wɔn saa bɛ yi nanso nnipa no ante no ase.
7 Yesu ka kyerɛɛ wɔn bio se, “Mereka nokware akyerɛ mo se, mene nguandan no ano pon no. 8 Wɔn a wodii m’anim kan no yɛ awifo ne adwotwafo ɛno nti, nguan no ante wɔn nne, anni wɔn akyi. 9 Mene ɔpon no. Obiara a ɔnam me so bewura mu no benya nkwa; obewura mu asan afi adi na obenya adidibea. 10 Owifo ba a, obewia anaasɛ obedi awu anaasɛ ɔbɛsɛe ade. Me de, maba sɛnea ɛbɛyɛ a mubenya nkwa a ɛho nni asɛm biara.
11 “Mene Oguanhwɛfo pa no. Oguahwɛfo pa no ne obi a otumi de ne nkwa to hɔ ma ne nguan. 12 Obi a wɔabɔ no paa sɛ ɔnhwɛ nguan so no nyɛ nguan no wura ɛno nti, sɛ ohu sɛ pataku reba a, oguan gyaw nguan no hɔ na pataku no tow hyɛ nguan no so ma wɔbɔ apete. 13 Ɔpaani no guan efisɛ, wɔabɔ no paa, na nguan no yiyedi mfa ne ho.
14 “Mene Oguanhwɛfo pa no. Minim me nguan na me nguan nso nim me, 15 sɛnea Agya no nim me na me nso minim Agya no. Masiesie me ho nso sɛ mewu ama nguan no. 16 Nguan afoforo bi wɔ hɔ a wɔyɛ me de nanso wonnya mmɛkaa saa nguankuw yi ho. Ɛsɛ sɛ mede wɔn nso bɛka saa nguankuw yi ho. Wobetie me nne na wɔbɛyɛ nguankuw baako a oguanhwɛfo baako pɛ na ɔhwɛ wɔn so.
17 “Agya no dɔ me efisɛ, masiesie me ho sɛ mede me nkwa bɛto hɔ sɛnea ɛbɛyɛ a daakye me nsa bɛka bio. 18 Obiara rentumi nnye me nkwa mfi me nsam. Me ara me pɛ mu na mede bɛma. Mewɔ tumi sɛ mede ma na mewɔ tumi nso sɛ mesan gye bio. Eyi ne nea m’agya ahyɛ me sɛ menyɛ no.”
19 Asɛm a Yesu kae no nti ɛmaa mpaepaemu baa Yudafo no mu. 20 Wɔn mu pii kae se, “Ɔwɔ hohommɔne! N’adwene mu ka no! Adɛn nti na mutie no?”
21 Afoforo nso kae se, “Onipa a ɔwɔ hohommɔne rentumi nkasa sɛɛ! Ɛbɛyɛ dɛn na obi a ɔwɔ hohommɔne betumi ama anifuraefo ahu ade?”
Yudafo nnye Yesu nni
22 Ɔpɛ bere bi mu a Asɔredandwira dui wɔ Yerusalem no, 23 Yesu kɔpasee asɔredan no mu baabi a wɔfrɛ no Solomon abrannaa no so hɔ. 24 Yudafo no betwaa ne ho hyiae kae se, “Wobɛma yɛatwɛn akosi da bɛn? Sɛ wone Kristo no a, pae mu ka kyerɛ yɛn.”
25 Yesu ka kyerɛɛ wɔn se, “Maka akyerɛ mo dedaw nanso munnye me nni. Me nnwuma a menam m’agya tumi mu yɛ no di me ho adanse, 26 nanso munnye nni, efisɛ, monyɛ me nguan. 27 Me nguan te me nne, me nso minim wɔn na wodi m’akyi. 28 Mema wɔn nkwa a enni awiei a wɔrenwu da, na obi rentumi nnye wɔn mfi me nsam. 29 M’agya a ɔde wɔn maa me no wɔ tumi sen obiara, na obiara rentumi nnye wɔn mfi me nsam. 30 Me ne Agya no yɛ baako.”
31 Yudafo no san tasee abo sɛ anka wɔde rebesiw no.
32 Yesu ka kyerɛɛ wɔn se, “Mayɛ nnwuma pa pii a Agya no de hyɛɛ me nsa sɛ menyɛ no ama moahu, na emu nea ɛwɔ he ho nti na mopɛ sɛ musiw me abo yi?”
33 Yudafo no buaa no se, “Ɛnyɛ wo nnwuma pa bi a woayɛ no nti na yɛpɛ sɛ yesiw wo abo, na mmom w’abususɛm a wokae no nti. Woyɛ onipa dasani nso woyɛ wo ho sɛ Onyankopɔn!”
34 Yesu buaa wɔn se, “Wɔakyerɛw wɔ mo ara ankasa mo mmara mu se, Onyankopɔn kae se, ‘Moyɛ anyame.’
35 ”Ɛno nti, sɛ Onyankopɔn nam anyamesɛm a ɛyɛ nokware so frɛ wɔn a Onyankopɔn asɛm baa wɔn nkyɛn no se ‘anyame’ a, 36 ɛyɛ dɛn na sɛ nea Agya no somaa no baa wiase no ka se, mene Onyankopɔn Ba no a, muse waka abususɛm? 37 Sɛ menyɛ nnwuma a m’agya pɛ sɛ meyɛ no de a, ɛnne munnnye me nnni. 38 Nanso sɛ meyɛ m’agya no nnwuma na sɛ munnye me nni mpo a, munnye nnwuma no nni sɛnea ɛbɛyɛ a mubegye adi sɛ Agya no wɔ me mu na me nso mewɔ ne mu.”
39 Nkurɔfo no pɛe sɛ wɔkyere no bio nanso wɔantumi. 40 Yesu san twa kɔɔ Yordan agya wɔ faako a Yohane bɔ asu no kɔtenaa hɔ. 41 Nnipa bebree kɔɔ ne nkyɛn. Wɔn mu dodow no ara kae se, “Yohane anyɛ anwonwade, nanso biribiara a ɔka faa saa ɔbarima yi ho no yɛ nokware.” 42 Nnipa a wɔwɔ hɔ no mu bebree gyee no dii.


text:
Galatifo 2 Nkwa Asem (NA-TWI)
Paulo ne asomafo a aka no
2 Mfe dunan akyi, me ne Barnaba san kɔɔ Yerusalem. Mede Tito nso kaa me ho. 2 Mekɔe efisɛ, Onyankopɔn na ɔdaa no adi kyerɛɛ me sɛ menkɔ. Me ne mpanyimfo no yɛɛ nhyiam kokoam kyerɛkyerɛɛ asɛmpa a meka mekyerɛɛ Amanamanmufo no mu kyerɛɛ wɔn. Na mempɛ sɛ m’adwuma a mayɛ dedaw ne nea migu so reyɛ no yɛ ɔkwa. 3 Ɛwom sɛ me hokafo Tito yɛ Helani de, nanso wɔanhyɛ no sɛ ontwa twetia, 4 na mmom, nnipa bi a wɔboapa yɛɛ wɔn ho sɛ anuanom no bi a wɔde wɔn ho abɔ kuw no pɛe sɛ wotwa no twetia. Saa nnipa yi baa yɛn mu sɛ akwansrafo bɛhwɛɛ ahofadi a yɛnam yɛn a yɛne Kristo ayɛ baako so anya no, na wɔnam so adan yɛn nkoa no. 5 Sɛnea ɛbɛyɛ a Asɛmpa no bɛtena mo nkyɛn nti, yɛamma wɔn kwan koraa.
6 Wɔn a wɔfa wɔn ho sɛ wɔyɛ atitiriw no, sɛnea wɔte biara no meka se, minhu wɔn ntam nsonoe biara. Onyankopɔn nhwɛ nnipa ho mmu atɛn; saa mpanyimfo no mfaa adwene foforo biara mmɛkaa m’asɛm no ho. 7 Na mmom wohui sɛ Onyankopɔn de dwuma no ahyɛ me nsa sɛ menka Asɛmpa no nkyerɛ Amanamanmufo sɛnea ɔde dwuma no hyɛɛ Petro nsa sɛ ɔnka Asɛmpa no nkyerɛ Yudafo no ara pɛ. 8 Na Onyankopɔn a ɔnam Petro so yɛ adwuma sɛ Yudafo mu somafo no ara na ɔnam me so yɛ adwuma wɔ Amanamanmufo mu sɛnea Petro yɛ Yudafo mu adwuma no pɛ. 9 Yakobo, Petro ne Yohane a na wɔfa no sɛ wɔyɛ mpanyimfo no, gye too mu sɛ, Onyankopɔn ama me dwuma sononko bi sɛ minni, enti wokyiaa me ne Barnaba. Wɔpenee so sɛ yɛnyɛ adwuma wɔ Amanamanmufo no mu na wɔn nso wɔnyɛ adwuma wɔ Yudafo no mu. 10 Wobisae sɛ yɛnkae ahiafo wɔ wɔn kuw no mu sɛnea mepɛ sɛ meyɛ no.
11 Bere a Petro baa Antiokia no, mitiaa nea ɔreyɛ no mu wɔ bagua mu, efisɛ, na ɔreyɛ mfomso. 12 Ansa na mmarima bi a Yakobo somaa wɔn no beduu hɔ no, na Petro ne anuanom Amanamanmufo no ato nsa adidi. Nanso nnipa no bedui akyi no, ɔtwee ne ho sɛ ɔne wɔn nnidi bio, efisɛ, na osuro wɔn a wɔpɛ sɛ wotwa Amanamanmufo twetia no. 13 Anuanom Yudafo a aka no yɛɛ sɛ ahufo de wɔn ho bɔɔ Petro maa Barnaba nso de ne ho kɔbataa wɔn ho. 14 Mihui sɛ nsɛm a wɔreka no ne Asɛmpa no bɔ abira no, mekaa no wɔ Petro ne bagua no anim se, “Woyɛ Yudani nanso woyɛ wo ho sɛ Amanamanmuni. Wonyɛ wo ho sɛ Yudani. Ɛbɛyɛ dɛn na woatumi ahyɛ Amanamanmufo ama wɔatena ase sɛ Yudafo?”
15 Ɛyɛ nokware sɛ yɛyɛ Yudafo fi yɛn awo mu. Yɛnyɛ Amanamanmufo nnebɔneyɛfo no.
16 Yenim sɛ ansa na obi bɛfata Onyankopɔn anim no, na gye sɛ wagye Yesu Kristo adi a ɛnyɛ sɛ ɔbɛyɛ nea Mmara no hwehwɛ sɛ ɔnyɛ no. Yɛn nso, yɛagye Kristo Yesu adi sɛnea ɛbɛyɛ a yɛnam ogye a yegye Kristo di no so na ɛnyɛ Mmara no apɛde a yɛyɛ so na yɛnam bɛfata Onyankopɔn anim. Onipa biara nni hɔ a ɔbɛyɛ nea Mmara no hwehwɛ sɛ ɔnyɛ na ɔbɛfata Onyankopɔn anim. 17 Sɛ yɛpɛ sɛ wobu yɛn bem wɔ Kristo mu na sɛ ɛda adi sɛ yɛyɛ nnebɔneyɛfo a, na ɛkyerɛ sɛ Kristo pɛ bɔne? Ɛnte saa koraa. 18 Sɛ mifiti si nea mabubu no a ɛkyerɛ sɛ mebu Mmara so. 19 Na Mmara no nti, mawu. Mmara no ankasa akum me sɛnea ɛbɛyɛ a mɛtena ase mama Onyankopɔn. Wɔabɔ me ne Kristo asɛnnua mu 20 enti ɛnyɛ me na mete ase bio na mmom Kristo no na ɔte me mu. Saa asetena a mete mu mprempren yi, mete ase wɔ Onyankopɔn Ba no a ɔdɔ me na ɔde ne nkwa maa me no gyidi mu. 21 Mempo Onyankopɔn adom no. Sɛ onipa nam Mmara so fata Onyankopɔn anim a, na ɛkyerɛ sɛ Kristo wu a owui no yɛ ɔkwa.


text:
Yesu tumi ho nsɛmmisa
1Da bi a Yesu rekyerɛkyerɛ wɔ asɔredan mu no, asɔfo mpanyin, mmara no akyerɛkyerɛfo ne ɔman no mu mpanyin kobisaa no se, 2 ”Tumi bɛn na wowɔ a wode yɛ saa nneɛma yi; na hena nso na ɔmaa wo saa tumi no?”
3 Yesu buaa wɔn se, “Me nso mewɔ asɛm bi bisa mo. Monka nkyerɛ me. 4 Tumi bɛn na Yohane de bɔɔ asu; efi Onyankopɔn anaa efi nnipa?”
5 Wɔfaa ho adwene kae se, sɛ yɛka se, efi Onyankopɔn a, obebisa yɛn se, ‘ɛnne, adɛn nti na moannye no anni?’ 6 “Sɛ nso yɛka se, efi onipa a, ɔman mu no nyinaa besiw yɛn abo, efisɛ, wonim sɛ Yohane yɛ odiyifo.” 7 Ewiee ase no, wobuae se, “Yennim.”
8 Yesu nso ka kyerɛɛ wɔn se, “Ɛnne me nso meremma mo mo asɛmmisa no ho mmuae.”
Apaafo bi
9 Yesu buu wɔn bɛ bi se, “Ɔbarima bi yɛɛ bobefuw de hyɛɛ apaafo bi nsa sɛ wɔnhwɛ so mma no. Eyi akyi otuu kwan kɔɔ akyirikyiri baabi kɔtenaa hɔ kyɛe. 10 Bobetew bere dui no, ɔbarima yi somaa ne somfo sɛ onkogye aduaba no bi mmrɛ no. Nanso apaafo no boroo no ma ɔsan kɔɔ nsapan. 11 Ɔsomaa ɔsomfo foforo maa ɔno nso wɔboroo no, bɔɔ no adapaa, ma ɔkɔɔ nsapan. 12 Ɔsan somaa ɔsomfo foforo na ɔno mpo de, wopirapiraa no pamoo no.
13 “Eyi maa bobefuw wura no kae se, ‘Dɛn na menyɛ bio? Mɛsoma me ba a medɔ no no akɔ wɔn nkyɛn na ɔno de ebia wɔbɛfɛre no.’
14 “Nanso bere a apaafo no huu no no, wɔkae se, ‘Odiadefo no ni, momma yenkum no na yɛmfa n’agyapade no.’ 15 Wɔtwee no fii afuw no mu kokum no. Mugye di sɛ dɛn na afuw wura no bɛyɛ saa apaafo yi? 16 Ɔbɛba abekum saa apaafo yi na ɔde afuw no ama afoforo.” Nnipa a wɔretie Yesu no kae se, “Ɛmpare yɛn!”
17 Yesu hwɛɛ wɔn dinn bisaa wɔn se, “Ɛnne na nea wɔakyerɛw se, ‘Ɔbo a adansifo apo no, ɛno ara na abɛyɛ tweatibo’ no ase ne dɛn? 18 Obiara a ɔbɛhwe ɔbo no so no, obebubu na nea ɔbo no bɛhwe ne so no, ɛbɛpɛtɛw no.” 19 Esiane sɛ mmara no akyerɛkyerɛfo ne asɔfo mpanyin no hui sɛ Yesu buu bɛ no tiaa wɔn nti, wɔhwehwɛɛ ɔkwan a wɔbɛfa so akyere no saa bere no ara mu nanso esiane nnipa a na wɔwɔ hɔ no nti, na wosuro.
Towgye ho asɛmmisa
20 Esiane sɛ ɔpɛ ara na na nnipa no pɛ sɛ wɔkyere Yesu nti, wɔtetɛw no maa nnipa bi kɔɔ ne nkyɛn sɛnea ɛbɛyɛ a wobenya n’anom asɛm bi agyina so akyere no na wɔde no akɔ aban mu. 21 Saa nnipa yi bisaa Yesu se, “Kyerɛkyerɛfo, yenim sɛ woyɛ ɔnokwafo, wonyɛ nyiyimu na wokyerɛ nokware kwan a wɔnam so kɔ Onyankopɔn nkyɛn. 22 Enti eye sɛ yetua tow ma Kaesare aban anaasɛ enye?”
23 Yesu huu wɔn adwemmɔne no, ɔka kyerɛɛ wɔn se, 24 “Momma me sika. Hena mfonini ne din na ɛwɔ so yi?” Wobuaa no se, “Ɛyɛ Kaesare de.”
25 Yesu ka kyerɛɛ wɔn se, “Ɛnne momfa Kaesare de mma Kaesare na momfa Onyankopɔn de mma Onyankopɔn.” 26 Yesu mmuae a ɔmaa wɔn no yɛɛ wɔn nwonwa na wɔn adwemmɔne no nso kaa wɔn tirim.
Owusɔre ho asɛmmisa
27 Sadukifo bi a wonnye owusɔre nni baa Yesu nkyɛn bebisaa no se, 28 “Kyerɛkyerɛfo, Mose mmara no kyerɛ yɛn sɛ, sɛ ɔbarima bi wɔ yere na ɔne no anwo na owu a, ne nua tumi ware no ne no wo mma ma owufo no. 29 Anuanom baason bi tenaa ase. Ɔpanyin a ɔwɔ mu no waree ɔbea a ɔne no anwo na owui. 30 Ne nua a odi n’akyi no waree no nanso ɔne no anwo na owui. 31 Anuanom a wɔaka no nyinaa nso waree no a obiara ne no anwo na wowuwui. 32 Akyiri yi ɔbea no nso wui. 33 Yɛn asɛmmisa ne sɛ, esiane sɛ ɔbea yi waree anuanom yi nyinaa nti, owusɔre da no, wɔn mu hena na ɔbea yi bɛyɛ ne yere?”
34 Yesu buae se, “Asase yi so na nnipa dwen aware ho. 35 Na wɔn a owusɔre da no wobenya kwan akɔ Onyankopɔn Ahenni no mu de, aware ho renhia wɔn. 36 Na owu nso nni hɔ mma wɔn bio, efisɛ, wɔbɛyɛ sɛ ɔsoro abɔfo. Esiane sɛ wɔasɔre afi awufo mu no nti, wɔyɛ Onyankopɔn mma.
37 “Afei mo asɛmmisa a ɛfa owusɔre ho no nso, Mose ma yehuu no pefee sɛ, owusɔre wɔ hɔ. Efisɛ, n’asɛm a ɔkyerɛw faa wura a na ɛredɛw no ho no ɔbɔ Abrahan Nyankopɔn, Isak Nyankopɔn ne Yakob Nyankopɔn din. 38 Eyi kyerɛ sɛ, Onyankopɔn yɛ ateasefo Nyankopɔn na ɔnyɛ awufo Nyankopɔn, efisɛ, obiara a ɔde ne ho to Onyankopɔn so no, sɛ owu mpo a, obenya nkwa a enni awiei.”
39 Mmara no akyerɛkyerɛfo no mu bi kae se, “Kyerɛkyerɛfo, woabua no yiye.”
40 Na obiara antumi ammisa no asɛm biara bio.
Hena ba ne Kristo no?
41 Yesu bisaa wɔn se, “Adɛn nti na wɔka se Kristo no yɛ Dawid ba? 42 Efisɛ Dawid ka wɔ ne Nnwom no mu se, ‘Awurade ka kyerɛɛ me wura se, “Tena me nifa so 43 kosi sɛ mɛma woadi w’atamfo so nkonim.” ‘ 44 Sɛ Dawid frɛ Kristo no ‘Me wura’ a, ɛyɛ dɛn na Kristo no ayɛ ne ba ne ne Nyankopɔn?”
Mmara no akyerɛkyerɛfo no suban
45 Bere a nnipa no retie no no, Yesu danee n’ani ka kyerɛɛ n’asuafo no se, 46 “Monhwɛ mo ho so yiye wɔ mmara no akyerɛkyerɛfo no ho. Bere biara wɔpɛ sɛ wɔhyɛ ntade pa, hwehwɛ sɛ nnipa hu wɔn bagua mu a, wɔde obu kyia wɔn, na sɛ wɔkɔ asɔredan mu nso a, wɔtena mpanyin tenabea. Saa ara nso na sɛ wɔkɔ apontow ase a, wɔtena mpanyin tenabea. 47 Wɔbɔ mpae atenten ma nnipa hu sɛ wɔresom Onyankopɔn nanso wosisi akunafo. Eyi nti wobenya asotwe a emu yɛ duru.”


text:
Tag: Se Enye Yesu se enye yesu mogya lyrics se enye yesu mogya se enye yesu mogya mp3 download se enye yesu mogya noa mp3 download se enye yesu mogya noa se enye yesu mogya no a (lyrics se enye yesu mogya mp3 se enye yesu mogya download se enye yesu mogya - jane & bernice se enye yesu mogya noa song download
Gratis Download Se Enye Yesu Mogya Jane Amp Bernice Mp3 Song 320 Kbps. Baixar Indir Music Se Enye Yesu Mogya Jane Amp Bernice Video. Se Enye Yesu se enye yesu mogya lyrics se enye yesu mogya se enye yesu mogya mp3 download se enye yesu mogya noa mp3 download se enye yesu mogya noa se enye yesu mogya no a (lyrics se enye yesu mogya mp3 se enye yesu mogya download se enye yesu mogya - jane & bernice se enye yesu mogya noa song download


text:
NKEKAHO
Sɛnea Ɛsɛ sɛ Yɛne Obi a Wɔatu no Di
Sɛ yɛn busuani anaa yɛn adamfo bi yɛ bɔne na wankyerɛ ahonu ma enti wotu no fi asafo no mu a, etumi haw yɛn paa. Na sɛnea yɛbɛyɛ yɛn ade wɔ Bible akwankyerɛ ho wɔ asɛm yi ho no bɛkyerɛ baabi a ɔdɔ a yɛwɔ ma Onyankopɔn ne nokware a yedi wɔ ne nhyehyɛe ho no kodu. * Susuw nsɛmmisa bi a ebetumi asɔre wɔ asɛm yi mu ho hwɛ.
Ɔkwan bɛn so na ɛsɛ sɛ yɛne obi a wɔatu no di? Bible ka sɛ: “Mo ne obi a wɔfrɛ no onua a ɔyɛ oguamammɔfo anaa odifudepɛfo anaa ɔbosonsonni anaa obi a ɔsopa afoforo anaa ɔsabofo anaa ɔpoobɔfo mmmɔ, na mo ne saa nipa no nnnidi mpo.” (1 Korintofo 5:11) Ɛdefa obiara a “ɔntena Kristo nkyerɛkyerɛ mu” ho no, yɛkenkan sɛ: “Munnnye no nnkɔ mo fie na munnkyia no nso. Na obiara a obekyia no no yɛ ne bɔne no fafafo.” (2 Yohane 9-11) Enti yɛne wɔn a wɔatu wɔn no mmɔ nkɔmmɔ a ɛfa honhom fam nneɛma ho na yɛne wɔn mmɔ fekuw biara. September 15, 1981, Borɔfo Ɔwɛn-Aban kratafa 25, kae sɛ: “Nkyia kɛkɛ a wubekyia obi no betumi akowie nkɔmmɔbɔ mu na adan adamfofa. So yɛbɛpɛ sɛ yekyia obi a wɔatu no de fi adamfofa a ɛte saa ase?”
So ehia sɛ yɛtwe yɛn ho fi obi a wɔatu no ho koraa? Tebea ahorow bi nti, ehia sɛ yɛyɛ saa. Nea edi kan no, ɛbɛkyerɛ sɛ yedi Onyankopɔn ne n’Asɛm nokware. Ɛnyɛ bere a ɛbɛyɛ mmerɛw ama yɛn nko na yetie Yehowa na mmom bere a ɛyɛ den nso. Ɔdɔ a yɛwɔ ma Onyankopɔn no ka yɛn ma yedi ne mmara nyinaa so, na yehu sɛ ɔdɔ yɛn na ne mmara so wɔ mfaso ma yɛn. (Yesaia 48:17; 1 Yohane 5:3) Nea ɛto so mmienu, yɛn ho a yɛbɛtwe afi abɔnefo a wonnu wɔn ho ho no bɔ yɛne asafo no mufo a aka no ho ban fi honhom fam ne abrabɔ fam nkekae ho na ɛma asafo no din ho tew. (1 Korintofo 5:6, 7) Nea ɛto so mmiɛnsa, sɛ yedi Bible nnyinasosɛm akyi pɛpɛɛpɛ a, ebetumi aboa nea wɔatu no no mpo. Sɛ yegye asɛnni boayikuw no gyinaesi tom a, ebetumi aka ɔbɔnefo a wannye mpanyimfo no mmoa antom no koma. Sɛ ohu sɛ ontumi ne n’adɔfo mmɔ fekuw bio a, ebia ɛbɛboa no ma ‘n’ani aba ne ho so’ na wahu aniberesɛm a ɛwɔ ne bɔne no mu na wayɛ nsakrae a ɛfata asan aba Yehowa nkyɛn.—Luka 15:17.
Na sɛ wotu yɛn busuani bi nso ɛ? Sɛ ɛba saa a, ɔdɔ a yɛwɔ ma yɛn busuani no bɛsɔ yɛn nokwaredi ahwɛ. Ɔkwan bɛn so na ɛsɛ sɛ yɛne obusuani a wɔatu no di? Yɛrentumi nka nea ebetumi asɔre biara ho asɛm, nanso momma yensusuw nsɛm mmienu bi ho.
Ɛtɔ da bi a na obusuani a wɔatu no no ne abusuafo a aka no te fie baako mu. Tu a wɔatu no no ntwa wɔn abusuabɔ no mu, enti ebia wɔbɛkɔ so ne no ayɛ nneɛma bi sɛ abusuafo. Nanso ɔkwan a onii no afa so no kyerɛ sɛ ɔno ankasa asɛe honhom mu abusuabɔ a ɛda ɔne n’abusuafo a wɔyɛ gyidifo no ntam no. Enti abusuafo a wodi Yehowa nokware rentumi nkɔ so ne nea wɔatu no no mmɔ sɛ Kristoni bio. Nhwɛso bi ni: Sɛ abusua no hyia sɛ wɔreyɛ abusua som na nea wɔatu no no wɔ hɔ a, ɔrennya adesua no mu kyɛfa. Nanso sɛ nea wɔatu no no yɛ abofra a, ɛnde ɛyɛ awofo no asɛde sɛ wɔkyerɛkyerɛ no na wɔteɛ no so. Enti awofo no fi ɔdɔ mu bɛyɛ nhyehyɛe ne abofra no ayɛ Bible adesua. *—Mmebusɛm 6:20-22; 29:17.
Ɛtɔ da bi nso a na nea wɔatu no no ne abusua no nte faako. Ɛwom sɛ ebia ɛho behia sɛ da koro da koro bi wohyia susuw abusuasɛm bi ho deɛ, nanso sɛ ɛba saa a, ɛsɛ sɛ wotwa no tiaa. Kristofo abusua a wodi nokware mfa nsɛm nyiyi wɔn ho ano ne nea wɔatu no a ɔte baabi foforo no nni nkitaho. Mmom, esiane sɛ wodi Yehowa ne n’ahyehyɛde no nokware nti, wɔde wɔn nneyɛe bɛkyerɛ sɛ wogye nea Kyerɛwnsɛm no ka fa wɔn a wɔatu wɔn ho no tom. Nokware a wobedi wɔ saa kwan no so no bɛboa ɔbɔnefo no ma wanya nteɛso a wɔde ama no no so mfaso. *—Hebrifo 12:11.
^ nky. 1 Bible nnyinasosɛm koro yi ara na ɛwɔ hɔ ma obi a n’ankasa atwe ne ho afi asafo no ho.
^ nky. 2 Sɛ wopɛ sɛ wuhu nsɛm pii fa mmofra a wɔatu wɔn a yɛne wɔn te fie ho a, hwɛ Ɔwɛn-Aban October 1, 2001, kratafa 16-17, ne Ɔwɛn-Aban June 15, 1989, kratafa 20.
^ nky. 3 Sɛ wopɛ sɛ wuhu nsɛm pii fa sɛnea wo ne obusuani a wɔatu no bedi ho a, hwɛ Kyerɛwnsɛm mu afotu a wɔaka ho asɛm wɔ Ɔwɛn-Aban June 1, 1988, kratafa 27-31, ne Ɔwɛn-Aban January 1, 1982, kratafa 3-7 no.